open-index/open-wikipedia-markdown huggingface dataset:
ယန်တိုင်းမြို့

ယန်တိုင်းမြို့အား ယခင်က ချီဖူးမြို့ဟု ခေါ်ဆိုကြပြီး တရုတ်ပြည်သူ့သမ္မတနိုင်ငံ ရှန်းတုန်းပြည်နယ်အတွင်းရှိ ပရီဖက်ချာအဆင့် မြို့တော် တစ်ခု ဖြစ်ကာ ဘိုဟိုင်းရေလက်ကြားပေါ်တွင် တည်ရှိသည်။ ကိုရီးယားပင်လယ်အော်၏ တောင်ဘက်တွင် တည်ရှိကာ အနောက်တောင်ဘက်တွင် ချင်းတောင်မြို့ နှင့် အရှေ့ဘက်တွင် ဝေဟိုင်းမြို့ တို့ တည်ရှိသည်။ ရှန်းတုန်းပြည်နယ်၏ အကြီးဆုံး ငါးဖမ်းဆိပ်ကမ်းမြို့ ဖြစ်သည်။ ၂၀၁၀ ခုနှစ် လူဦးရေ စာရင်းအရ လူဦးရေ ၆,၉၆၈,၂၀၂ ဦး ရှိပြီး ၎င်းတို့အနက် ၂,၂၂၇,၇၃၃ ဦးမှဦ မြို့ပြခရိုင်များဖြစ်ကြသော ချီဖူး၊ မူပင်း၊ ဖူရှန်း နှင့် လိုင်ရှန်းတို့တွင် နေထိုင်ကြသည်။

## ကိုးကား
အားလ်ဘော့ခ်မြို့

**အားလ်ဘော့ခ်မြို့** သည် ဒိန်းမတ်နိုင်ငံ၏ စတုတ္ထမြောက် အကြီးဆုံးမြို့ဖြစ်ပြီး မြို့နေလူဦးရေ ၁၃၆,၀၀၀ ဦးမျှ ရှိကာ လင်းမ်ချောက်ကမ်းပါး ၏ တစ်ဘက်တစ်ချက်ရှိ အမြွှာမြို့ဖြစ်သော နာဆွန်းဘုမြို့ရှိ လူဦးရေ ၂၂,၀၀၀ ကိုပါ ထည့်သွင်းရေတွက်ထားခြင်း ဖြစ်သည်။ ၂၀၁၆ ခုနှစ်တွင် လူဦးရေ ၂၁၀,၃၁၆ ဦးမျှရှိသော အားလ်ဘော့ခ် စည်ပင်သာယာ နယ်နိမိတ်သည် နိုင်ငံအတွင်း ကိုပင်ဟေဂင် စည်ပင်သာယာနယ်နိမိတ် နှင့် အောဟုစ် စည်ပင်သာယာနယ်နိမိတ် တို့ပြီးလျှင် တတိယမြောက် လူဦးရေ အများဆုံး ဖြစ်သည်။ ကုန်းလမ်းခရီးဖြင့် ဆိုပါက ဖရက်ဒရစ်ရှင်မြို့၏ အနောက်တောင်ဘက် ၄၀မိုင် (၆၄ ကီလိုမီတာ) အကွာ၊ အောဟုစ်မြို့၏ မြောက်ဘက် ၇၃မိုင် (၁၁၈ ကီလိုမီတာ) အကွာ နှင့် ကိုပင်ဟေဂင်မြို့မှ ၂၅၆မိုင် (၄၁၂ ကီလိုမီတာ) အကွာတွင် တည်ရှိသည်။

## ကိုးကား
ဆင်လိုက်မှ သစ်ပင်ရှာ

**ဆင်လိုက်မှ သစ်ပင်ရှာ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်လိုက်သောအခါမှ ပုန်းကွယ်ရန် သစ်ပင်ရှာသကဲ့သို့ မရှူနိုင်မကယ်နိုင်ဖြစ်ခါမှ အားကိုးစရာရှာသည်။ 

## ဆိုလိုရင်းတူညီသောအခြားစကားပုံ
*စစ်ရောက်မှ မြားချွန်
*ကျားလိုက်မှ တုတ်ခုတ် တို့နှင့် ဆိုလိုရင်း အတူတူဖြစ်သည်။

## ကျမ်းကိုး
ကရဗီမြို့

**ကရဗီမြို့** သည် ထိုင်းနိုင်ငံတောင်ပိုင်း အနောက်ဘက်ကမ်းရိုးတန်း ကရဗီခရိုင်၏ အဓိကမြို့ ဖြစ်ပြီး ဖန်ငပင်လယ်အော်အတွင်း စီးဝင်သော ကရဗီမြစ်ဝတွင် တည်ရှိသည်။ ၂၀၁၀ ခုနှစ်တွင် လူဦးရေ ၅၂,၈၆၇ ဦး ရှိသည်။ ကရဗီခရိုင် နှင့် ကရဗီဒိစတြိတ် ၏ မြို့တော်ဖြစ်သည်။ ကမ္ဘာလှည့်ခရီးသွား လုပ်ငန်းသည် အရေးပါသော စီးပွားရေးလုပ်ငန်းတစ်ခု ဖြစ်သည်။ ကရဗီသည် ဘန်ကောက်မြို့ ၏ တောင်ဘက် ကုန်လမ်း ၇၈၃ ကီလိုမီတာအကွာတွင် တည်ရှိသည်။

## ကိုးကား
ဆင်ဝန်ကတော် အကြောင့်ကြ

**ဆင်တန်ကတော် အကြောင့်ကြ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ဝန်ကတော်သည် မိမိနှင့်မသက်ဆိုင်ဘဲ ဆင်အတွက် ကြောင့်ကြသကဲ့သို့ မိမိနှင့် မဆိုင်သော ကိစ္စအတွက် ကြောင့်ကြပိုသည်။ 

## မူလရင်းမြစ်
*"ကိုယ်ကလည်း ကယ်နိုင်တာမဟုတ်ဘဲနှင့် **ဆင်ဝန်ကတော် အကြောင့်ကြ**ဆိုတဲ့စကားအတိုင်း မဆိုင်တဲ့ မြမြက ဝင်ပြီး ဆင်ဝန်ကတော်ကြီးလို ကြောင့်ကြနေပြန်ပါပြီ။" [၁၂၉၁] ဒဂုန်၊ ၁၀၊ ၁၁၀။ ၂၆၅။

## ကျမ်းကိုး
ဆင်သေကို ဆိတ်ရေနှင့်ဖုံး

**ဆင်သေကို ဆိတ်ရေနှင့်ဖုံး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
အကောင်အထည် ကြီးမားသည့် ဆင်သေကို သေးငယ်သော ဆိတ်သားရေနှင့် ဖုံးသကဲ့သို့ ကြီးမားသော ပြဿနာကို မခိုင်လုံသော ဆင်ခြေဖြင့် ဖုံးကွယ်ရန် အားထုတ်သည်။ 

## မူလရင်းမြစ်
*"ကျွန်ုပ်တို့ နိုင်ငံရှိ လူ ၁၇-သန်းတွင် ၁၇-ယောက်မျှသာ ဥပဒေအကြောင်းကို ကောင်းကောင်းနားလည်သည်ဟု ဆိုခြင်းသည် **ဆင်သေကို ဆိတ်သားရေနှင့် ဖုံး**၍မရသကဲ့သို့ ရှိချေသည်။" [၁၃၂၇] သန်းဆန်း။ ၂၇၄။
*"မင်းက ငါဘာမျှ မသိဘူးထင်ပြီး **ဆင်သေကို ဆိတ်ရေနဲ့ဖုံး** တာမျိုးတော့ မလုပ်ပါနဲ့ကွာ။" [၁၃၃၁] မြဝတီ၊ ၁၈၊ ၃။ ၂၀၈။

## ကျမ်းကိုး
ဆင်သတ် အရပ်ဝေ

**ဆင်သတ် အရပ်ဝေ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ကို သတ်၍ အရပ်ကို ဝေသကဲ့သို့ အလွန်တန်ဖိုးကြီးမားလှသည့်အရာကို အရေးမကြီးသော ကိစ္စအတွက် အလဟဿ ဖြုန်းတီးပစ်သည်။  

## မူလရင်းမြစ်
*"အချို့က ဆင်ဖြူတော်မှီပြီး ကြံစုပ်ခဲ့ကြခြင်းသာ ဖြစ်ပါကြောင်း၊ ကြံစုပ်ရုံသာမက **ဆင်သတ်**ပြီး **အရပ်ဝေ**ဆိုသကဲ့သို့ ဖြစ်နေကြောင်း..." [၁၃၅၁] တင်းစာ၊ ၁။ ၆။
*"အင်မတန် အဖိုးတန်ကြီးတွေ မိုက်မိုက်မဲမဲ ဖြုန်းတီးပစ်နေတာမြင်ရင် **ဆင်သတ်**ပြီး **အရပ်ဝေ**သလိုပဲလို့ ကျွန်မတို့က ပုံခိုင်းကြတယ်။" [၁၃၅၁] အတွေးအမြင်၊ ၅၂။ ၁၂၀။

## ကျမ်းကိုး
ဆင်လည်း ဆင့်အထွာနှင့်၊ ပုရွက်ဆိတ်လည်း ပုရွက်ဆိတ်အထွာနှင့်

**ဆင်လည်း ဆင့်အထွာနှင့်၊ ပုရွက်ဆိတ်လည်း ပုရွက်ဆိတ်အထွာနှင့်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်သည် အကောင်ကြီးသဖြင့် ဆင်နှင့်လိုက်ဖက်အောင် အထွာကြီးပြီး ပုရွက်ဆိတ်သည် အကောင်ငယ်သဖြင့် ပုရွက်ဆိတ်နှင့်လိုက်ဖက်အောင် အထွာငယ်သကဲ့သို့ အရာရာတွင် သဘာဝတရားအရ အချိုးအစား ညီမျှသည်သာ ဖြစ်သည်။ 

## မူလရင်းမြစ်
*"**ဆင်လည်း ဆင့်အထွာနှင့်၊ ပုရွက်ဆိတ်လည်း ပုရွက်ဆိတ်အထွာနှင့်**ဆိုသကဲ့သို့ ၎င်းစွမ်းရည်များကို စနစ်တကျ အသုံးချဖြင်းဖြင့် သင့်ကိုယ်သင် ယုံကြည်မှု တက်လာပါလိမ့်မည်။" [၁၃၃၅] သုံးစိတ်။ ၉၂။

## ကျမ်းကိုး
ဆင်အိပ်ရာ ဆိတ်နှိုး

**ဆင်အိပ်ရာ ဆိတ်နှိုး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
သူ့ဘာသာ အိပ်ပျော်နေသော ဆင်ကို ဆိတ်က သွားနှိုးသကဲ့သို့ သူ့ဘာသာငြိမ်နေသည့် ကိစ္စကို ပြဿနာပေါ်အောင် အစဖော်သည်။  

## မူလရင်းမြစ်
*"ခင်၏ ရှေ့တွင် **ဆင်အိပ်ရာ ဆိတ်နှိုး**သလို ယခင်က အကျိုးအကြောင်းများ ရှိသည်ကို သတိရကာ စဉ်းစားတွေးတောလာစေမည့် စကားအစွန်းအစ အရိပ်နိမိတ်ကိုမျှ မပြောကြားစေရန် ပိတ်ပင်ထားလျက်..." [၁၂၉၃] ဒဂုန်၊ ၁၂၊ ၁၃၅။ ၂၃။

## ကျမ်းကိုး
ဆင့်ပါးစပ် နှမ်းပက်

**ဆင့်ပါးစပ် နှမ်းပက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ကောင်ကြီးပါးစပ်အတွင်း နှမ်းစေ့ အနည်းငယ်သာ ပက်ကျွေးနေသကဲ့သို့ အမြောက်အမြား လိုအပ်ရာတွင် မစို့မပို့သာ ပံ့ပိုးသည်။ 

## မူလရင်းမြစ်
*"တစ်ဖက်တစ်လမ်းမှနေ၍ ဦးတင်ဆန်းက  ငွေအားပေး လူအများအား ကူညီသော်လည်း **ဆင့်ပါးစပ် နှမ်းပက်**သလို လုံလုံလောက်လောက် မရှိခဲ့နိုင်။" [၁၃၀၃] ဂျာနယ်ကျော်၊ ၉၊ ၇။ ၂၃။

## ကျမ်းကိုး
ဆိတ်ဆိတ်နေ ထောင်တန်

**ဆိတ်ဆိတ်နေ ထောင်တန်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
မပြောသင့်သော အခြေအနေတွင် ဆိတ်ဆိတ်နေခြင်းသည် တောတစ်ထောင်တန်သည်ဆိုသကဲ့သို့ မပြောသင့်သည့် အချိန်မျိုးတွင် နှုတ်စောင့်စည်းခြင်းသည် အကျိုးများစွာ ရှိသည်။  

တစ်ရံရောအခါ ကေသရာဇာခြင်္သေ့မင်းသည် မြေခွေးမနှင့် ပေါင်းဖော်ရာ ခြင်္သေ့ငယ်တစ်ကောင် ဖွားမြင်၏။ ခြင်္သေ့မင်းက ခြင်္သေ့ငယ်အား သင် အသံမပြုနှင့်၊ အသံပြု၍ အခြားတိရစ္ဆာန်များကြားလျှင် မြေခွေးသံပါ၍ မရိုမသေရှိချေတော့မည်၊ သင် ဆိတ်ဆိတ် နေသော် ယူဇနာတစ်ထောင်ရှိသော တောကို ပေးမည်ဆို၏။ သို့သော် ခြင်္သေ့ငယ်က ဆိတ်ဆိတ်မနေ၊ ဟောက်ချေသောကြောင့် အခြားတိရစ္ဆာန်များက မရိုမသေရှိ၍ တောတစ်ထောင်ကို မရရှိတော့ချေ။ ခြင်္သေ့မင်းလည်း "ဆိတ်ဆိတ် နေပါလေသော် တောတစ်ထောင်တန်လေ၏"ဟု ဆိုလေသည်။ [ပုံပြင်]  

## မူလရင်းမြစ်
*"ခုဘာမျှ မပြောလိုသေးပါဟု တစ်ခွန်းတည်းဖြေလိုက်၏။ **ဆိတ်ဆိတ်နေ ထောင်တန်**ဆိုသော စကားကို ဝါဒပြုလိုက်၏။ [၁၃၀၂] အိုင်ယာလန်။ ၁၇၉။

## ကျမ်းကိုး
ဆန်ခိုးမမိ ဖွဲခိုးမိ

**ဆန်ခိုးမမိ ဖွဲခိုးမိ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆန်ကို ခိုးစဉ်က မမိဘဲ ဖွဲကို ခိုးခါမှ မိသကဲ့သို့ ကြီးလေးသောပြစ်မှု ကျူးလွန်စဉ်က အမှုမဖြစ်ဘဲ သေးငယ်သော ပြစ်မှုကို ကျူးလွန်သည့်အခါမှ အမှုဖြစ်သည်။ 
အခြားဆိုလိုရင်းတစ်ခုမှာ ဆန်ခိုးသူအား မမိဘဲ ဖွဲခိုးသူကျမှ မိသကဲ့သို့ ကြီးလေးသောပြစ်မှု ကျူးလွန်သူကို မမိဘဲ သေးငယ်သော ပြစ်မှုကို ကျူးလွန်သည့်သူကျမှ မိသည်။ 

ရှေးအခါက လူတစ်ယောက်သည် စပါးနှင့်ဖွဲတို့ကို အိမ်တွင် သိုလှောင်ထားသည်။ တစ်ယောက်သောသူက စပါးကို ခိုးယူ၍ တစ်ယောက်သောသူက ဆောင်းတွင်းအခါ၌ မီးလှုံရန် ဖွဲကို ခိုးယူသည်။ အိမ်ရှင်က သူခိုး စောင့်ဖမ်းသောအခါ ဖွဲသူခိုးကို မိသဖြင့် သင်သည် ဖွဲသာမက စပါးကိုပါ ခိုးသည်ဟုဆိုကာ ရိုက်နှက်၍ အလျော်တောင်းလေသည်။ [ပုံပြင်]   

## မူလရင်းမြစ်
*"လျှိုးဝှက်လုပ်ငန်းများကို အတော်အတန် အောင်မြင်စွာ ဆောင်ရွက်ခဲ့သည် မှန်သော်လည်း... **ဆန်ခိုးမမိ ဖွဲခိုးမိ**ဆိုသကဲ့သို့ ဘာမှမဟုတ်သည့် အကြောင်းကလေးတစ်ခုဖြင့် သူတို့အိမ်သားများကို အကြီးအကျယ် နှိပ်စက်ခဲ့ဖူးလေသည်။ [၁၃၁၅] လူထုပညာ၊ ၃၃။ ၆။

## ကျမ်းကိုး
သုက္ကဝိဿဋ္ဌိသိက္ခာပုဒ်

**သုက္ကဝိဿဋ္ဌိသံဃာဒိသိသ်** သည် မြတ်စွာဘုရား၏ သာသနာတော်တွင် ရဟန်းတော်များအား လိုက်နာစောင့်ထိန်းရန် ပညတ်တော်မူသည့် ပထမသံဃာဒိသိသ်အာပတ် ဖြစ်သည်။

## သမိုင်း
မြတ်စွာဘုရားသည် သာဝတ္ထိမြို့၊ ဇေတဝန်ကျောင်းတော်တွင် သီတင်းသုံးနေချိန် ဖြစ်၏။ အသျှင်သေယျသကသည် ရဟန်းဘဝတွင် မမွေ့လျော်ဘဲ ဖြစ်နေ၏။ ထိုသို့ မမွေ့လျော်ဘဲ မြတ်သောအကျင့်ကို ကျင့်သုံးနေရသည့်အတွင် အသားအရေတို့သည် ခေါင်းပါးဖျော့တော့ကုန်၏။

ထိုသို့ ကြုံလှီနေသည်ကို အသျှင်ဥဒါယီမြင်လေသော် “အဘယ်ကြောင့် ပိန်လှီနေသနည်း” ဟု မေးမြန်း၏။ ထိုအခါ အသျှင်သေယျသကသည် ရဟန်းဘဝတွင် မမွေ့လျာ်ဘဲ မြတ်သောအကျင့်ကို ကျင့်နေရသည့်အတွက် ဖြစ်ကြောင်း ပြော၏။ ထိုအခါ အသျှင်ဥဒါယီက “ငါ့သျှင် အလိုရှိတိုင်း စား၊ အိပ်၊ ရေချိုး ပါ။ သင့်အား ရာဂစိတ် နှိပ်စက်သောအခါ လက်ဖြင့် သုက်ကို လွှတ်စေလော့” ဟု ပြောကြား၏။ ထိုအခါ အသျှင် သေယျသကသည် အသျှင်ဥဒါယီ ပြောသည့်အတိုင်း ပြု၏။ ထို့ကြောင့် အသျှင်သေယျသက၏ ကိုယ်အရေအဆင်းသည် လှပကြည်လင်လာ၏။

ထိုအခါ ရဟန်းတို့သည် ရဟန်းတို့သည် အသျှင်သေယျသကအား အဘယ်ကြောင့် ယခုကဲ့သို့ ဝဖြိုးလှပလာသည်ကို မေးမြန်း၏။ အသျှင်သေယျသကသည် “မိမိမှာ အလိုရှိတိုင်း စား၊ အိပ်၊ ရေချိုး ခြင်းကို ပြုသည်။ ထိုအခါ ပျင်းရိ၍ ရာဂနှိပ်စက်လာပါက ငါသည် လက်ဖြင့် သုက်ကို လွှတ်စေသည်” ဟု ဆို၏။

ထိုအခါ ရဟန်းတို့သည် အသျှင်သေယျသကကို အဘယ်ကြောင့် လက်ဖြင့် သုက်ကို လွှတ်စေဘိသနည်းဟု ဆိုကာ ကဲ့ရဲ့တော်မူ၏။ ထိုအကြောင်းကို မြတ်စွာဘုရားထံ လျှောက်ထား၏။ ထိုအခါ မြတ်စွာဘုရားသည် အသျှင်သေယျသကကို များစွာသော အကြောင်းဖြင့် ကဲ့ရဲ့တော်မူ၏။ ထို့နောက် မြတ်စွာဘုရားသည် ရဟန်းတို့အား “စေတနာနှင့်တကွဖြစ်သော သုက်လွှတ်ခြင်းသည် သံဃာဒိသိသ်အာပတ်သင့်၏” ဟု မိန့်တော်မူ၏။

## ဖြတ်ထုံးများ
## ကိုးကား
ဥတ္တရိမနုဿဓမ္မပါရာဇိက

**ဥတ္တရိမနုဿဓမ္မပါရာဇိက** သည် ရဟန်းတော်များ လိုက်နာကျင့်သုံးရသည့် နောက်ဆုံးသိက္ခာပုဒ် ဖြစ်၏။ ပါရာဇိက သိက္ခာပုဒ်တစ်ခု ဖြစ်၏။ ကျူးလွန်သောရဟန်းသည် ရဟန်းအဖြစ်မှ လျှောကျရ၏။

မြတ်စွာဘုရားသည် ဝေသာလီမြို့၊ မဟာဝုန်တောပြာသာဒ်ဆောင်ပေါက်သော ကျောင်းကြီးတွင် သီတင်းသုံးနေချိန် ဖြစ်၏။ များစွာသောရဟန်းတို့သည်လည်း ဝဂ္ဂုမုဒါမြစ်ကမ်းပါးတွင် ဝါကပ်နေကြ၏။ ထိုအချိန်တွင် ဝဇ္ဇီတိုင်းသည် ခေါင်းပါးသဖြင့် အသက်မွေးရန် ခဲယဉ်း၏။ ထိုအခါ ရဟန်းတို့သည် မည်သို့ပြုပါက ဆွမ်းအတွက် မပင်မပန်းဘဲ ရှိမည်နည်းဟု ကြံတွေးကြ၏။

ထို့နောက် ရဟန်းတို့သည် “ငါတို့သည် လူတို့၏ ကုသိုလ်ကမ္မပထတရားဆယ်ပါးထက် လွန်မြတ်သော ဈာန် မဂ်ဖိုလ်တရား၏ ဂုဏ်ကျေးဇူးကို ပြောဆိုကြမည်။ ဤမည်သော ရဟန်းသည် ပထမဈာန်ကို ရသည်။ ဤမည်သော ရဟန်းသည် သောတာပန် ဖြစ်သည်။ ဤမည်သော ရဟန်းသည် သကဒါဂါမ် ဖြစ်သည်။ ဤမည်သော ရဟန်းသည် အနာဂါမ် ဖြစ်သည်။ ဤမည်သော ရဟန်းသည် ရဟန္တာ ဖြစ်သည်။ ဤမည်သော ရဟန်းတို့သည် ဝိဇ္ဇာသုံးပါးကို ရသည်။ ဤမည်သော ရဟန်းသည် အဘိညာဏ် ခြောက်ပါးကို ရသည်” ဟု ပြောဆိုပါက လူတို့သည် ငါတို့အား ပေးလှူကြလိမ့်မည်ဟု တိုင်ပင်ကာ ချမ်းသာစွာ ဝါကပ်တော် မူကြ၏။ 

ထို့နောက် ရဟန်းတို့သည် ဝါလွန်၍ မြတ်စွာဘုရားထံသို့ ဖူးမြော်ရန် လာကြကုန်၏။ မြတ်စွာဘုရားထံသို့ လာရောက်ဖူးမြော်ကြသော ရဟန်းတို့သည် ပိန်၊ ကံ ကြ၏။ သို့သော် ဝဂ္ဂုမုဒါမြစ်ကမ်း၌ နေသော ရဟန်းတို့သည် လှပသော ကိုယ်အရေအဆင်း ရှိကြ၏။

ထို့နောက် မြတ်စွာဘုရားသည် ထိုရဟန်းတို့အား “ချမ်းသာစွာ ဝါကပ်ခဲ့ရပါသလား”ဟု မေးမြန်း၏။ ထိုရဟန်းတို့သည် ချမ်းသာခဲ့ကြောင်း ဖြေကြား၏။ ထို့နောက် မြတ်စွာဘုရားသည် ဝဂ္ဂုမုဒါမြစ်ကမ်းနေ ရဟန်းတို့အား မည်ကဲ့သို့ ချမ်သာစွာနေခဲ့ကြောင်း မေးမြန်၏။ ဤသို့ဖြင့် ရဟန်းတို့သည်  မိမိတွင် အမှန်တကယ်မရှိသော ဈာန် မဂ်ဖို်လ်တို့ဖြင့် ပြောဆိုကာ ချမ်းသာစွာ နေခဲ့ကြောင်း မြတ်စွာဘုရားရှင်သည် သိတော်မူ၏။

ထိုအခါ မြတ်စွာဘုရားသည် ထိုရဟန်းတို့အား “အကျင့်သီလမရှိဘဲ တိုင်းသူပြည်သားတို့ လှူဒါန်းသော ဆွမ်းကို စားခြင်းထက် ရဲရဲညီး ဖုတ်ထားသော သံခဲတွေ စားရခြင်းက မြတ်သေး၏” ဟု မိန့်တော်မူ၏။ ထိုသို့ ဝဂ္ဂုမုဒါမြစ်ကမ်းနေရဟန်းတို့ကို များစွာသောအကြောင်းတို့ဖြင့် ကဲ့ရဲ့တော်မူပြီးလျှင် အောက်ပါအတိုင်း ပါရာဇိကသိက္ခာပုဒ်ကို ရဟန်းတော်များ လိုက်နာကျင့်သုံးရန် ပညတ်တော်မူ၏။

“အကြင်ရဟန်းသည် မသိဘဲ ကိလေသာကို ဖျက်ဆီးခြင်းငှါ စွမ်းနိုင်သော မြတ်သောဉာဏ်အမြင်ဟု ဆိုအပ်သော လူတို့ ကုသိုလ်ကမ္မပထတရား ဆယ်ပါးထက် လွန်မြတ်သော ဈာန်မဂ်ဖို်လ်တရားကို မိမိသို့ ဆောင်ကပ်၍ “ဤသို့ ငါသိ၏၊ ဤသို့ ငါမြင်၏” ဟု ပြောကြားငြားအံ့။ ထိုသို့ ပြောကြားပြီးမှ နောက်အခါ၌ (သူတစ်ပါးတို့) မေးစစ်အပ်၍သော်လည်းကောင်း၊ မမေးစစ်အပ်ဘဲသော်လည်းကောင်း အာပတ်သင့်ရောက်ပြီး၍ စင်ကြယ်ခြင်းကို အလိုရှိရကား “ငါ့သျှင်တို့ ဤသို့ ငါမသိဘဲ သိ၏ဟု ဆိုမိပြီ၊ မမြင်ဘဲ မြင်၏ဟု ဆိုမိပြီ၊ အချည်းအနှီး မှားယွင်းသော စကားကို ပြောမိပြီ” ဟု ပြောဆိုငြားအံ၊ အထင်ကြီးမှုကို ကြဉ်၍ ဤရဟန်းသည်လည်း သာသနာတော်မှ ဆုံးရှုံးခြင်းသို့ ရောက်၏။ ရဟန်းကောင်းတို့နှင့် အတူတကွ ပေါင်းသင်းရခြင်း မရှိ” ဤသို့ ပြကြကုန်လော့ဟု မိန့်တော်မူ၏။

## ကိုးကား
အဒ်လ်

**Adl** (၊ *ʻAdl*) သည် အာရဗီ စကားလုံးဖြစ် အဓိပ္ပာယ်မှာ 'တရားမျှတမှု'ဖြစ်ပြီး အစ္စလာမ်ရှိဘုရားသခင်၏အမည်များမှတစ်ခု ဖြစ်သည်။

အာဒိလ် နှင့် အဒီးလ် တို့သည် Adl မှဆင်းသက်လာသော အမျိုးသားအမည်များဖြစ်ပြီး မူဆလင်လောကနှင့် အာရပ် တခွင်တွင်ရေပန်းစားသော အမည်များ ဖြစ်သည်။

## အစ္စလာမ့်ဥပဒေတွင် 
အစ္စလာမ့်ဥပဒေပညာများတွင် အစောပိုင်းအယူအဆဖော်ထုတ်သူ များသည် Adl ကို တစ်ဦးချင်းစာရိတ္တဆိုင်ရာရှုဒေါင့်တစ်ခုအဖြစ် ရည်ညွှန်းအသုံးပြုကြသည်။ ဤရှုဒေါင့်သည် တည်ကြည်စွာ အကောင်း ဆုံးဘာသာပြန်ထားသည်။ 
သို့သော် ယနေ့ခေတ်၏ သာသနာ့သုတေသီအများစုသည် Adl ကို တရားမျှတမှုဟူသည့် အဓိပ္ပာယ်ဖြင့် အသုံးပြုနေကြသော်လည်း သာသနာ့ပညာရှင်များ မည်သို့အသုံးပြုကြသည်ကို သိနိုင်ရန် ပို၍တိကျစွာလေ့လာရန် လိုအပ်သည်။

## အစ္စလာမ့်ဓမ္မပညာတွင် 
Adl သည် အစ္စလာမ်တွင် အလ္လာဟ်အရှင်မြတ်၏ တရားမျှတမှုအ တွက်အသုံးပြုသော စကားလုံးတစ်လုံးဖြစ်သည်။ ဤဝေါဟာရ၏ အယူအဆသည် ရှီအာနှင့် စွန္နီအကြား ကွဲပြားမှုရှိသည်။ အလ္လာဟ်အရှင်မြတ်သည် ပင်ကိုစရိုက်အရ အကောင်းနှင့် အဆိုးကြားကွာ ခြားမှုကို ယုတ္တိဗေဒဆန်ဆန် သိနားလည်ပြီး ကျွန်ုပ်တို့၏ လွတ်လပ် သောဆန္ဒသည်လည်း အပြည့်အဝဖြစ်သည်ဟု ရှီအာများကယုံကြည်ကြသည်။  ၎င်းနှင့်ဆန့်ကျင်လျက် အလ္လာဟ်အရှင်မြတ်သည် ဤဗျာဒိတ်တော်၊ ကုရ်အာန်ကျမ်းတို့ကို အဆိုးအကောင်းခွဲခြားနိုင်သည့် တစ်ခုတည်းသော လမ်းကြောင်းအဖြစ် သေချာပေါက်လိုအပ်သည့်အပြင် အမျိုးသားများအနေဖြင့် လက်ခံခြင်းတွင် လွတ်လပ်မှုရှိသည်ဟု စွန္နီများက ယုံကြည်ကြသည်။

## မိသားစုအမည် 
တော်ဝင်မိသားစုအမည်ဖြစ်သည့် ဂုဏ်သရေရှိအသုံးအနှုန်းများမှ Adl ၏ မူလအရင်းအမြစ်အား ၁၉ရာစုနှောင်းပိုင်းကာလရှိ အီရန်နိုင်ငံသား ရှေ့နေများကို မျိုးရိုးပတ်သက်မှုဖြင့် ဆက်စပ်၍ အမည်ပေးခဲ့ကြသည်။ အထူးသဖြင့် ထိုရှေ့နေများမှာ ဟားဂျ်မီရ်ဇာဟုစိုင်းန် (ဟုစိုင်းန်ရှားဟ်ဟုထင်ရှားသည်)ဂုဏ်ပုဒ်မှာ အဒ်လုလ်မုလ်က်(နိုင်ငံ၏တရားတော်)၊ ဆိုင်ယိဒ်မီရ်ဇာအိဘ်ရာဟီးမ်ခလီးလ် ဂုဏ်ပုဒ်မှာ ရုက်နုလ်အိဒါလဟ် (တရားရေးမဏ္ဏိုင်)နှင့် မီရ်ဇာမုစ်သွဖာခေါန်အာဒိလ် ဂုဏ်ပုဒ်မှာမန်ဆွူးရုလ်စလ်သွနဟ်(ဧကရာဇ်၏အောင်မြင်မှု) တို့ဖြစ်ကြသည်။ အီရန်နိုင်ငံ ခေတ်သစ်အရပ်ဘက်ဥအဒေရေးဆွဲသူ ဒုတိယမုစ်သွဖာအာဒိလ်သည် ပါလီမန်အတည်ပြုဖွဲ့စည်းချိန်ဖြစ်သည့် ၁၉၀၃- ၁၉၀၅ခု အီရန်နိုင်ငံ တော်လှန်ရေးပြီးချိန်တွင် ဟကီးကသုလ်မဒနီး(အရပ်ဘက်ရပိုင်ခွင့်)ကို မူကြမ်းရေးသားခဲ့ပြီး ယခုတိုင် လက်ရှိအစိုးရများ ကျင့် သုံးနေကြရသည်။

## ကိုးကားချက်များ 
## ပြင်ပလင့်များ 
* Adl ၏ အသံထွက် 
* သင်၏နာမည်ကိုနှစ်သက်ပါသလား။
ဆန်စဉ်ရာ ကျည်ပွေ့မလိုက်နိုင်

**ဆန်စဉ်ရာ ကျည်ပွေ့မလိုက်နိုင်** ဟူသည်မှာ မြန်မာစကားပုံတစ်ခု ဖြစ်သည်။ (စဉ်ရာမဟုတ်ပါ။ စင်ရာဖြစ်ရပါမယ်။)

## ရှင်းလင်းချက်
မောင်း၌ တပ်ဆင်ထားသော ကျည်ပွေ့သည် ဆုံမှ စဉ်ထွက်သမျှ ဆန်စေ့များ၏နောက်သို့ လိုက်၍မထောင်းနိုင်သကဲ့သို့ ပင်မကိစ္စကို လွှတ်ပြီး နှီးနွယ်ရာ အသေးအမွှားကိစ္စများနောက်သို့ လိုက်၍ မလုပ်နိုင်ချေ။ 

## မူလရင်းမြစ်
*"သံကျောက်**ကျည်ပွေ့**၊ **ဆန်စဉ်ရာငါမရွေ့**၊ကွေ့ကွေ့ကောက်ကောက်၊ မိုက်ဉာဏ်ပေါက်တိုင်း၊ ရောက်မိရောက်ရာ၊ နားကလောအောင် မပြောသာ။" [၁၁၈၁] ဒေဝ။ ၃၀-၃၁။
*"**ဆန်စဉ်ရာ ကျည်ပွေ့လိုက်**ဆိုသလို ဟိုက ဆူရင် ဟိုလိုက်လုပ်၊ ဒီက ဆူရင် ဒီလိုက်လုပ် ဆိုသလို ဖြစ်နေတဲ့အပြင်..." [၁၃၀၉] ဗိုလ်ချုပ်မိန့်။ ၃၂၅။

## ကျမ်းကိုး
ဆန်ပေးမှ ဆေးရ

**ဆန်ပေးမှ ဆေးရ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
မိမိက ဆန်ပေးမှ သူ့ထံက ဆေးရွက်ရနိုင်သကဲ့သို့ မိမိက အပေးရှိမှ သူ့ထံက အရရှိသည်။ 

## မူလရင်းမြစ်
*"**ဆန်ပေးမှ ဆေးရ**တာ၊ ငါတို့ကို အလကားပေးထားတာ မဟုတ်ဘူး။" [၁၃၁၇] စာဗိမာန်၊ ၃၊ ၁၂။ ၄၆။

## ဆိုလိုရင်တူညီသည့်စကားပုံ
**သမီးပေးမှ သမက်ရ* နှင့် အတူတူဖြစ်သည်။

## ကျမ်းကိုး
ဆင်ဖြူတော် ဝင်မှာ ချည်တစ်ခင်နှင့် ကျိန်းကျေ

**ဆင်ဖြူတော် ဝင်မှာ ချည်တစ်ခင်နှင့် ကျိန်းကျေ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆင်ဖြူတော်ဝင်ကိန်းရှိရာတွင် ချည်တစ်ခင် ဝင်လာသည်နှင့် ကျိန်းကျေသွားသကဲ့သို့ ပစ္စည်းဥစ္စာ အခုလိုက် အပုံလိုက် ဝင်ကိန်းရှိရာတွင် မဖြစ်လောက်သည့် ပစ္စည်းတစ်ခုဝင်လာသည်နှင့် ကျိန်းကျေသွားသည်။  

 ရှေးအခါက တစ်ချိန်တည်း မွေးဖွားလာကြသော မင်းသားငယ်တစ်ဦးနှင့် ပုဏ္ဏားငယ်တစ်ဦးတို့သည် အလွန်ချစ်ခင်ကြသည်။ အရွယ်ရောက်လာသောအခါ မင်းသားသည် မင်းဖြစ်၍ ပုဏ္ဏားသည် ပုရောဟိတ် ဖြစ်လာသည်။ တစ်နေ့သောအခါ ပုရောဟိတ်သည် မင်း၏ဇာတာကို စစ်ဆေးကြည့်ရှုရာ (၇)ရက်အတွင်း ဆင်ဖြုရတနာဝင်ကိန်း ရှိသည်ကို မြင်လေသည်။ မိမိသည်လည်း မင်နှင့်အတူ တစ်ချိန်တည်း မွေးဖွားလာသူဖြစ်သဖြင့် ဆင်ဖြူတော်ဝင်ကိန်းရှိသည်ကို တွေ့မြင်လေသည်။ (၇)ရက် မြောက်သောအခါ မင်းကြီးထံသို့ ဆင်ဖြူတော်တစ်စီး လက်ဆောင်ပဏ္ဏာအဖြစ် ရောက်ရှိလာသည်။ ပုရောဟိတ်ထံသို့မှု မုဆိုးမတစ်ဦးသည် ချည်ခင်အဖြူကို လက်ဆောင်ပို့လေသည်။ ပုရောဟိတ်ပုဏ္ဏားက မင်းကြီးသည် ဘုန်းကြီးသည့်အလျောက် ဆင်ဖြူဝင်လေသည်။ ငါ့မှာမူ ဆင်ဖြူဝင်ကိန်းရှိသော်လည်း ဘုန်းကံနည်းသူဖြစ်သဖြင့် ချည်တစ်ခင်နှင့်သာ ကျိန်းကျေရလေသည်ဟု မြည်တမ်းလေသည်။ [ပုံပြင်]   

## မူလရင်းမြစ်
*သူကိုယ်တိုင်အဘယ်ကြောင့် မကောက်ယူခဲ့ပါသနည်းဟု ကျွန်ုပ်ကမေးရာ **ဆင်ဖြူတော်ဝင်မှာ ချည်တစ်ခင်နှင့် ကျိန်းကျေ**နေပါဦးမည်ဟု ဖြေပါသည်။" [၁၃၂၈] ဘာသာစာ။ ၈၅။
*"**ဆင်ဖြူတော်ဝင်မှာ ချည်ဝင်တစ်ဝင်နှင့် ကျိန်းကျေ** ဆိုသလို လာဘ်ဆိုးများနှင့် ချိတ်မိမှဖြင့် တစ်ဘဝလုံး လာဘ်တိတ်ပြီး..." [၁၂၇၈] တင်မြ၊ ဒု၊ ၁၈၅။ 
## ကျမ်းကိုး
ဆန်မရှိ အစားကြီး

**ဆန်မရှိ အစားကြီး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆန်မရှိဘဲ အစားကြီးသူကဲ့သို့ မိမိ၌ အခြေအနေမရှိဘဲ ကြီးကြီးကျယ်ကျယ် ပြုမူပြောဆိုသည်။ 

## မူလရင်းမြစ်
*"**ဆန်မရှိ အစားကြီး**ဆိုတာလို ပိုတာနှင့် လိုတာနှစ်ခုမှာ လိုတာက များပြားပြီး မော်ကြကြွားကြနှင့်..." ၁၂၉၆ ဒဂုန်၊ ၁၆၁။ ၂၂၀။
*"ဂုဏ်ကြီးပကာသနနှင့် ပူဇော်မိပါလျှင် **ဆန်မရှိ အစားကြီး** ဟူသကဲ့သို့ လည်းကောင်း၊ ငွေတစ်ပဲနှင့် ငါးကြင်းခေါင်း ကိုင် ဟူသကဲ့သို့လည်းကောင်း၊" ၁၂၈၀-ခန့် ထိလက်စွဲ၊ ဒု။ ၁၁၆။

## ကျမ်းကိုး
အတ္တကာမပါရိစရိယသိက္ခာပုဒ်

**အတ္တကာမပါရိစရိယသိက္ခာပုဒ်** သည် မြတ်စွာဘုရား၏  သာသနာတော်တွင် ရဟန်းတော်များ စောင့်ထိန်းလိုက်နာကြရန် ပညတ်တော်မူခဲ့သည် သံဃာဒိသိသ်အာပတ်တစ်ခု ဖြစ်၏။

## သမိုင်း
မြတ်စွာဘုရားသည် သာဝတ္ထိပြည်၊ ဇေတဝန်ကျောင်းတော်တွင် သီတင်းသုံးတော်မူနေချိန် ဖြစ်၏။ တစ်ခုသောနံနက်တွင် အသျှင်ဥဒါယီသည် သပိတ်ကို ယူဆောင်ကာ လင်သေဆုံးပြီးသော မိန်းမ၏ နေအိမ်သို့ ချဉ်းကပ်၍ ထိုင်နေ၏။ ထိုမိန်းမသည် အလွန်တရာ လှ၏၊ ရှုချင်ဖွယ် ဖြစ်၏။ ထိုအမျိုးသမီးသည် အသျှင်ဥဒါယီကို ရိုသေစွာရှိခိုးပြီးလျှင် “အသျှင်ဘုရား အလိုရှိရာကို အမိန့်ရှိတော်မူပါ။ တပည့်တော်သည် အသျှင်ဘုရားအား သင်္ကန်း၊ ကျောင်း၊ ဆေးအသုံးအဆောင်တို့ကို ထောက်ပံ့ပေးနိုင်သည်” ဟု လျှောက်၏။ ထိုအခါ အသျှင်ဥဒါယီသည် ထိုအရာတို့သည် မိမိအတွက် မခဲယဉ်းပေ။ စွမ်းနိုင်ပါက ခဲယဉ်းသော အရာဝတ္ထုကို လှူပါဟု ဆို၏။ အမျိုးသမီးသည် မည်သည့်အရာနည်းဟု မေးမြန်းရာ အသျှင်ဥဒါယီက မေထုန်အမှု ဖြစ်ကြောင်းပြောပြ၏။

ထို့နောက် အမျိုးသမီးသည် “အသျှင်ဘုရား ကြွပါ” ဟု ဆိုကာ တိုက်ခန်းသို့ဝင်ကာ ထဘီကိုချွတ်၍ ညောင်စောင်း ‘ခုတင်’ ပေါ် ပက်လက် အိပ်၏။ ထိုအခါ အသျှင်ဥဒါယီသည် အမျိုးသမီးထံ ချဉ်းကပ်၍ “အဘယ်သူသည် ယုတ်မာဆိုးရွား မကောင်းသော အနံ့ရှိသော ဤအရာဝတ္ထုကို သုံးသပ်လိမ့်မည်နည်း” ဟု ဆိုကာ တံတွေထွေး၍ ထွက်ခွာသွား၏။

ထိုအခါ အမျိုးသမီးသည် အသျှင်ဥဒါယီနှင့် ပတ်သက်၍ ရဟန်းတို့အား ကဲ့ရဲ့၏။ ထိုအကြောင်းကို ရဟန်းတို့သည် ကြားသိရသဖြင့် မြတ်စွာဘုရားအား လျှောက်ထားကြ၏။ မြတ်စွာဘုရားသည် ရဟန်းတို့အား စုဝေးစေပြီးလျှင် အသျှင်ဥဒါယီအား မေးမြန်း၏။ အသျှင်ဥဒါယီသည် ဟုတ်တိုင်းမှန်စွာ ဖြေကြား၏။ ထို့နောက် မြတ်စွာဘုရားသည် အသျှင်ဥဒါယီအား များစွာသော အကြောင်းတို့ဖြင့် ကဲ့ရဲ့တော်မူ၏။  ထို့နောက် ရဟန်းတို့အား အောက်ပါအတိုင်း လိုက်နာစောင့်ထိန်းကြစေရန် သိက္ခာပုဒ်ကို ပညတ်တော်မူ၏။

## သိက္ခာပုဒ်
“အကြင် ရဟန်းသည် ရာဂဘီလူး ပူးဝင်အပ်သည်ဖြစ်၍ ဖောက်ပြန်သော စိတ်ဖြင့် မိန်းမ၏ အထံ၌ မိမိ အလိုရှိအပ်သော ကာမဖြင့် လုပ်ကျွေးခြင်း၏ ကျေးဇူးကို ပြောဆိုငြားအံ့၊ ‘နှမ အကြင်မိန်းမသည် အကျင့်သီလရှိသော ကောင်းသော တရားရှိသော မြတ်သော အကျင့်ကို ကျင့်လေ့ရှိသော ငါကဲ့သို့သော သူကို ထိုမေထုန်အမှုဖြင့် လုပ်ကျွေးရာ၏၊ ဤလုပ်ကျွေးခြင်းသည် လုပ်ကျွေးခြင်းတကာတို့တွင် အမြတ်ဆုံးပေတည်း’ ဟု မေထုန်နှင့် စပ်သော စကားဖြင့် ပြောဆိုငြားအံ့၊ ထိုရဟန်းအား သံဃာဒိသိသ်အာပတ် သင့်၏” ဤသို့ ပြကြကုန်လော့ဟု မိန့်တော်မူ၏။

## ကိုးကား
ဆန်ရင်း နာနာဖွပ်

**ဆန်ရင်း နာနာဖွပ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆန်ကွဲ ဆန်နုပ် ဖြစ်သွားသော ဆန်သည် ဖွပ်စရာမလို၊ ဆန်ရင်းကိုသာလျှင် ဖြူသည်ထက်ဖြူအောင် နာနာဖွပ်ရသကဲ့သို့ ဆုံးမစရာရှိလျှင် ရင်းနှီးပြီး ကောင်းဖို့အလားအလာရှိသူကို ဖိ၍ဆုံးမသည်။ 

## မူလရင်းမြစ်
*"**ဆန်ရင်း နာနာဖွပ်**ဟူသကဲ့သို့ ကိုယ့်တပည့်ဖြစ်ဖူးသော မောင်သက်တင် နှလုံးလှဖို့ရာ် ဆုံးမစာပုဒ် လျင်ခုပ်တောက်တပို စပ်ဆိုတော်မူသည်မှာလည်း..." [၁၂၈၇] တိုးတက်ရေး၊ ၂၁။ ၅။
*"**ဆန်ရင်း**ကို **နာနာဖွပ်**ရတယ်ဆိုတဲ့ စကားလို ကျွန်တော်တို့ထဲက ဖောက်ပြန်လာရင်တော့ သူများတကာတွေထက် ပိုပြီး ရက်ရက်စက်စက် ဆုံးမရလိမ့်မယ်။" [၁၃၁၅] ပြည်သား၊ ၃၊ ၉၅။ ၃။

## ကျမ်းကိုး
ဆုံမတတ်ဘဲ နှမ်းဖတ်ကြိုက်

**ဆုံမတတ်ဘဲ နှမ်းဖတ်ကြိုက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆီဆုံလှည့်ရန်မျှ မတတ်ပါဘဲနှင့် နှမ်းဖတ်ကိုမူ ကြိုက်သော နွားကဲ့သို့  လုပ်ငန်းအတွက် ဘာမျှ အထောက်အကူ မပြုနိုင်ပါဘဲလျက် ထိုလုပ်ငန်းမှ ရရှိသည့် အခွင့်အရေးကိုမူ ခံစားလိုသည်။

## မူလရင်းမြစ်
*"**ဆုံမတတ်ဘဲ နှမ်းဖတ်ကြိုက်**။" [၁၃၄၉] တောင်လယ်၊ ၁၈၊ ၉။ ၂၁။

## ကျမ်းကိုး
ဆပ်ပြာကောင်းလို့ ခေါင်းပေါင်းဖြူ

**ဆပ်ပြာကောင်းလို့ ခေါင်းပေါင်းဖြူ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ခေါင်းပေါင်းဖြူသည်မှာ ဖွတ်လျှော်သူတော်၍မဟုတ်ဘဲ ဆပ်ပြာကောင်းသောကြောင့်သာလျှင် ဖြစ်သကဲ့သို့ ဟန်ကျပန်ကျဖြစ်နေခြင်းမှာ ပြုလုပ်သူ၏ အစွမ်းအစသတ္တိကြောင့်မဟုတ်ဘဲ အထောက်အပံ့ကောင်းရှိခြင်းကြောင့်သာ ဖြစ်သည်။ 

## မူလရင်းမြစ်
*"အရွေးခံရတာ လူစွမ်းလို့မထင်နဲ့၊ **ဆပ်ပြာကောင်းလို့ ခေါင်းပေါင်းဖြူ**တာပါလို့ ဆိုလိုက်ပါတယ်။ [၁၃၄၁] ရွှေရိုး၊ ပ။ ၁၄၅။

## ကျမ်းကိုး
ဆယ့်နှစ်မှုပေါ်မှာ ရေကြည်တော်ထပ်

**ဆယ့်နှစ်မှုပေါ်မှာ ရေကြည်တော်ထပ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆယ့်နှစ်မှုမင်းတိုင်းတာဝန်ပေါ်တွင် ထပ်ဆင့်၍ ရေကြည်တော်တာဝန် တိုးပြန်သကဲ့သို့ မူလကတာဝန်များပြားရသည့်အပေါ်တွင် နောက်ထပ်တာဝန်တိုးလာပြန်သည်။ 

## ဆိုလိုရင်းတူညီသည့်အခြားစကားပုံ
*ဘူးလေးရာ ဖရုံဆင့် နှင့်အတူတူဖြစ်သည်။

## ကျမ်းကိုး
ဆွမ်းခူး မျက်နှာမရ၊ ဆွမ်းလောင်း မျက်နှာမရ

**ဆွမ်းခူး မျက်နှာမရ၊ ဆွမ်းလောင်း မျက်နှာမရ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆွမ်းခူးခပ်ပေးသော အလုပ်ကို လုပ်ရာတွင်လည်း မျက်နှာကောင်းမရ၊ ဆွမ်းလောင်းသောအလုပ်ကို လုပ်ရာတွင်လည်း မျက်နှာကောင်းမရဖြစ်သကဲ့သို့ မည်သည့်အလုပ်တာဝန်ကိုလုပ်လုပ် အပြစ်တင်မလွတ် ဖြစ်သည်။ 

## မူလရင်းမြစ်
*"သူ သဘောမကျရှိခဲ့လျှင် ငါ၌ **ဆွမ်းခူး မျက်နှာမရ၊ ဆွမ်းလောင်းမျက်နှာမရ** ဆိုသလို ရှိချေမည်။" [၁၂၆၈] နော၊ ပ။ ၃၈။

## ကျမ်းကိုး
ဆွမ်းခံရင်း ငှက်သင့်

**ဆွမ်းခံရင်း ငှက်သင့်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဆွမ်းခံထွက်မြဲထွက်စဉ် အလိုလို ငှက်ဖျားသင့်သကဲ့သို့ ရိုးရိုး ပြုမြဲပြုမူနေထိုင်စဉ် အလိုလို အမှုရောက်လာသည်။ 

## မူလရင်းမြစ်
*"ကျုပ်မှာ သက်သက် **ဆွမ်းခံရင်း ငှက်သင့်**နေတာပဲ၊ ကိုယ့်အလုပ်ကလေးနဲ့ ကိုယ်နေမိရင် အကောင်းသား၊ ခင်ဗျားအဖေနဲ့ ပေါင်းမိမှ အခုလို ဒုက္ခဖြစ်ရတာ။" [၁၂၉၄] ဒဂုန်၊ ၁၂၊ ၁၃။ ၁၇၂။
*"သွားမကြည့်ပါနဲ့ဆိုတာ ပြောမရဘူး။ အခုတော့ **ဆွမ်းခံရင်း ငှက်သင့်**ခဲ့ပြီ မဟုတ်လား။ [၁၃၂၇] ကိုတံငါ။ ၄၆၁။

## ကျမ်းကိုး
ပေါ်တူဂီ အမျိုးသား ဘောလုံးအသင်း

**ပေါ်တူဂီ အမျိုးသား ဘောလုံးအသင်း**(, )သည် ပေါ်တူဂီနိုင်ငံအား ကိုယ်စားပြုသော အမျိုးသား ဘောလုံးအသင်းဖြစ်ပြီး ၁၉၂၁ ခုနှစ်မှစ၍ နိုင်ငံအတွက် ပြိုင်ပွဲဝင်ခဲ့သည်။ ပေါ်တူဂီအမျိုးသား ဘောလုံးအသင်းသည် ပေါ်တူဂီနိုင်ငံ ဘောလုံးအဖွဲ့ချုပ်(Portuguese Football Federation)၏ ဦးစီးကွပ်ကဲမှုအောက်တွင် ရှိသည်။

## ကိုးကား
ရှင်မတောင်

**ရှင်မတောင်**သည် မကွေးတိုင်းဒေသကြီး၊ ရေစကြိုမြို့နယ်၊ ပုခန်းကြီးမြို့ဟောင်းဒေသပင် ဖြစ်သည်။ ရှင်မတောင်သည် ပင်လယ်ရေ မျက်နှာပြင်အထက် ၁၇၂၃-ပေ မြင့်သည်။ ရှင်မတောင်ဟု ဆိုလိုက်ပါက ရှင်မတောင်သနပ်ခါးနှင့် တွဲ၍ မြင်ကြပေမည်။ မြန်မာပြည်ဝယ် ရွှေဘိုသနပ်ခါးကို ညွှန်းဆိုဖွဲ့ကြစဉ် ရှင်မတောင်သနပ်ခါးက လူသိမများကြသေးပေ။ တကယ်တော့ ရွှေဘိုသနပ်ခါးက ဝါဝါညက်ညက်လို့ ဆိုပေမယ့် ရှင်မတောင်သနပ်ခါးက မွှေးရနံ့ပိုကာ အမှန်ပင်ညက်ညော သင်းပျံ့လှပေသည်။ ကံပွင့် အမွှေးတိုင် အောင်မြင်ကျော်ကြားပြီး နောက်ပိုင်းတွင်မှ ရှင်မတောင်သနပ်ခါးဟု စာဖွဲ့ညွှန်းဆို လာကြသည်။

## ကိုးကား
သဉ္စရိတ္တသိက္ခာပုဒ်

**သဉ္စရိတ္တသိက္ခာပုဒ်**သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရသည့် သံဃာဒိသိသ်အာပတ်တစ်ခု ဖြစ်၏။

## သမိုင်းကြောင်း
မြတ်စွာဘုရားရှင်သည် သာဝတ္ထိမြို့၊ ဇေတဝန်ကျောင်းတော်တွင် သီတင်းသုံးနေတော်မူသောအချိန် ဖြစ်၏။ အသျှင်ဥဒါယီသည် သာဝတ္ထိမြို့ရှိ အိမ်များသို့ ချဉ်းကပ်တတ်သော ရဟန်း ဖြစ်လေ၏။ အသျှင်ဥဒါယီသည် ထိုအိမ်တို့၌ မယားမရှိသော သတို့သားကိုလည်းကောင်း၊ လင်မရှိသော သတို့သမီးကိုလည်းကောင်း တွေ့မြင်ပါက မိဘတို့ထံ၌ သတို့သမီး၏ ဂုဏ်ကျေးဇူးကိုလည်းကောင်း၊ သတို့သား၏ ဂုဏ်ကျေးဇူးကိုလည်းကောင်း ပြောကြား၏။ ထိုသို့ဖြင့် အသျှင်ဥဒါယီသည် သတို့သား၊ သတို့သမီးတို့၏ ဂုဏ်ကျေးဇူးကို ပြောဆိုခြင်း၊ အောင်သွယ်ပေးခြင်းတို့ ပြုလုပ်ကာ လက်ထက်ထိမ်းမြာခြင်းတို့ကို ပြုစေ၏။

တစ်ခုသောအခါတွင် ဟူးရားကတော်ဟောင်းတစ်ယောက်၏ သမီးဖြစ်သူသည် အလွန်တရာ ချောမောလှပ၏။ ထို့ကြောင့် တက္ကတွန်း၏ တပည့်တို့သည် သမီးဖြစ်သူအား တောင်းယူရန် ကြိုးပမ်းကြ၏။ ထိုအခါ ဟူးရာကတော်ဟောင်းသည် လက်မခံဘဲ ငြင်းဆန်၏။

ထိုသို့ သမီးဖြစ်သူအား တောင်းရမ်းသည့်ကိစ္စအတွက် အခက်အခဲ ဖြစ်နေသည့်အတွက် အသျှင်ဥဒါယီထံ ချည်းကပ်၍ ထိုဟူးရားကတော်ဟောင်း၏ သမီးကို တောင်းပေးရန် ပြောဆို၏။ ထိုအခါ အသျှင်ဥဒါယီသည် ဟူးရာကတော်အား သမီးဖြစ်သူကို ပေးရန် ပြောဆို၏။ ထိုအခါ ဟူးရာကတော်က မည်သူမည်ဝါမ မသိသဖြင့် မပေးစားနိုင်ခြင်း ဖြစ်သည်ဟု ပြော၏။ အသျှင်ဥဒါယီက မိမိနှင့် အသိများ ဖြစ်ကြောင်း ပြောကြားသဖြင့် ဟူးရားကတော်သည် သဘောတူ၏။

အာဇီဝက၏ တပည့်သည် ထိုအမျိုးသမီးအား ချွေးမအဖြစ် အသုံးပြု၏။ တစ်လလွန်သောအခါ ကျွန်ကဲ့သို့ ဆက်ဆံ၏။ ထိုအကြောင်းကို သမီးဖြစ်သူမှ တစ်ဆင့် မိခင်သည်သိရှိလေ၏။ ဟူးရားကတော်နှင့် သမီးဖြစ်သူတို့သည် အသျှင်ဥဒါယီကို ကဲ့ရဲ့၊ ရှုတ်ချ၊ ပြစ်တင်ကြ၏။ ထိုအကြောင်းသည် ရဟန်းတို့ထံသို့ ရောက်ရှိသွား၏။ ထိုမှ တစ်ဆင့် မြတ်စွာဘုရားကို လျှောက်တင်ကြ၏။ မြတ်စွာဘုရားသည် ရဟန်းတို့အား စုဝေးစေ၏။ အသျှင်ဥဒါယီအား မေးမြန်း၏။ အသျှင်ဥဒါယီသည် ဟုတ်မှန်ကြောင်း ဝန်ခံ၏။

ထိုအခါ မြတ်စွာဘုရားသည် အသျှင်ဥဒါယီကို များစွာသော အကြောင်းတို့ဖြင့် ကဲ့ရဲ့ပြီးလျှင် အောက်ပါသိက္ခာပုဒ်ကို ပညတ်တော်မူလေ၏။

## သိက္ခာပုဒ်
“အကြင်ရဟန်းသည် မိန်းမအားမူလည်း ယောက်ျား၏ အလိုကို မယားဖြစ်စေလိုသောကြောင့်လည်းကောင်း၊ ယောက်ျားအားမူလည်း မိန်းမ၏ အလိုကို လင်ဖြစ်စေလိုသောကြောင့်လည်းကောင်း အောင်သွယ်မှုကို ပြုငြားအံ့ ထိုရဟန်းအား သံဃာဒိသိသ်အာပတ်သင့်၏” ဤသို့ ပြကြကုန်လော့ဟု မိန့်တော်မူ၏။

## ဖြတ်ထုံးများ
## ကိုးကား
မောက်(စ်)ပဒ်

**မောက်(စ်)ပဒ်** သည် ကွန်ပျူတာတွင် အသုံးပြုသည့် မောက်(စ်) ထားရန်နှင့် ရွေ့လျားရာတွင် အသုံးပြုရန် ထားရှိသည့် မျက်နှာပြင် ဖြစ်သည်။ မောက်(စ်)ပဒ်အသုံးပြုပါက မောက်(စ်)၏ ရွေ့လျားမှုကို တိကျမှန်ကန်စွာ တိုင်းတာပေးနိုင်ပြီး တုန်ယင်မှုများ ဖြစ်နေခြင်းတို့လည်း မရှိနိုင်ပေ။ စားပွဲပေါ်တိုက်ရိုက်တင်၍ သုံးခြင်းထက် ပိုမိုကောင်းမွန်စေနိုင်သည်။

## အကျိုးကျေးဇူးများ
အသိသာဆုံးသော အကျိုးကျေးဇူး (၃) ခု ရှိ၏။ ပိုမိုလျင်မြန်ခြင်း၊ တိကျခြင်း၊ အသုံးပြုသူအား သက်သောင့်သက်သာ ရှိစေခြင်းတို့ ဖြစ်သည်။ ဒုတိယအကျိုးကျေးဇူးတစ်ခုမှာ စားပွဲခုံမျက်နှာပြင်အား လက်၊ မောက်တို့ဖြင့် ပွတါတိုက်ကာ အစင်းရာဖြစ်စေခြင်းမှ ကာကွယ်နိုင်သည်။ နောက်ထပ်အကျိုးတစ်ခုမှာ မောက်အောက်ရှိ ပွန်းပဲ့မှုများကို လျှော့ချနိုင်သည်။ ကွန်ပျူတာမျက်နှာပြင်ပေါ်တွင် ပွိုင်တာ (pointer) ကို ထစ်ငေ့ါမှု ဖြစ်စေချင်းမှ လျော့ချနိုင်သည်။

အလင်းရောင်ဖြင့် လုပ်ဆောင်သည့် မောက်စ်များသည် ရွေ့လျားမှုကို စမ်းသပ်အာရုံခံနိုင်သည့် အာရုံခံကိရိယာ ပါရှိသည်။ ထို အာရုံခံကိရိယာများသည် အလုပ်လုပ်ဆောင်ရန် အထူးပြုလုပ်ထားသည့် မောက်ပဒ်များ လိုအပ်၏။ ခေတ်သစ်မောက်စ်များသည် ပြင်ညီစာရွက်နှင့် အခြားမျက်နှာပြင်များပေါ်တွင် အလုပ်လုပ်ဆောင်နိုင်သည်။ သို့သော်  ထို‌မောက်စ်ကို အသုံးပြုသူများ (အထူးသဖြင့် ဂိမ်းကစားသူများ၊ ဒီဇိုင်းဖန်တီးသူများ နှင့် အခြားအသုံးပြုသူများ) သည် သက်သောင့်သက်သာ ရှိစေရန်၊ လျင်မြန်စွာ အသုံးပြုနိုင်ရန်၊ တိကျမှန်ကန်မှု ရှိစေရန် နှင့် စားပွဲခုံ၏ မျက်နှာပြင် ပွတ်တိုက်မှုမရှိစေရန် အသုံးပြုကြသည်။

## ကိုးကား
မောင်သင်း

**ဒေါက်တာမောင်သင်း**သည် တက္ကသိုလ်ဆရာတစ်ဦးဖြစ်ပြီး ယခင် ဒုတိယအကြိမ် ပြည်သူ့လွှတ်တော် တွင်လည်းကောင်း၊ လက်ရှိ တတိယအကြိမ် ပြည်သူ့လွှတ်တော် တွင်လည်းကောင်း မိတ္ထီလာမြို့နယ်မှ နှစ်ကြိမ်ဆက်တိုက် ရွေးချယ်ခံထားရသည့် ပြည်သူ့လွှတ်တော်ကိုယ်စားလှယ် ဖြစ်သည်။

## ပညာရေး 
ဆရာမောင်သင်းမှာ အခြေခံပညာကို သနပ္ပင်မြို့တွင်သင်ကြားခဲ့သည်။ ရုက္ခဗေဒအထူးပြုဖြင့် မော်လမြိုင်တက္ကသိုလ်၊ ရန်ကုန်တက္ကသိုလ်တို့တွင် ၁၉၇၃ မှ ၁၉၈၃ အထိ သင်ကြားခဲ့ပြီး သိပ္ပံဘွဲ့၊ မဟာသိပ္ပံဘွဲ့များ ရရှိခဲ့သည်။ ၁၉၈၅ မှ ၁၉၈၉ အထိ ဂျာမနီနိုင်ငံ၊ မားဘတ်တက္ကသိုလ်မှ စာပေပါရဂူဘွဲ့ ရရှိခဲ့သည်။ အိန္ဒိယနိုင်ငံ ဂျာဒါဗျူတက္ကသိုလ်တွင် ၂၀၀၇ ခုနှစ် ဇွန်လ ၂၆ ရက်မှ ဇူလိုင်လ ၁၇ ရက်နေ့အထိ ခရိုင်ရိုဘိုင်အိုလော်ဂျီ ဘာသာရပ်ကို ဘွဲ့လွန်သင်တန်းတက်ခဲ့သည်။ တဖန် ၁၉၉၆၊ ၁၉၉၉၊ ၂၀၀၁ ခုနှစ်များတွင်လည်း မားဘတ်တက္ကသိုလ်တွင် ဘွဲ့လွန်သုတေသနတန်းများ တက်ရောက်ခဲ့သည်။

## ပညာရေးဝန်ထမ်း 
ဒေါက်တာမောင်သင်းသည် ၁၉၈၀ မှ ၁၉၈၁ ခုနှစ်အထိ ရန်ကုန်ဆေးတက္ကသိုလ် ၁ ၊ ရုက္ခဗေဒဌာနတွင် သရုပ်ပြအဖြစ် စတင်လုပ်ကိုင်ခဲ့သည်။ ၁၉၈၂ ခု ဇန်နဝါရီ ၁ ရက်မှ ၁၉၉၂ ခု ဒီဇင်ဘာ ၃၁ ရက်နေ့အထိ ရန်ကုန်တက္ကသိုလ်တွင် သရုပ်ပြ၊ လက်ထောက်ကထိက ရာထူးများဖြင့် အလုပ်လုပ်ခဲ့သည်။ ၁၉၉၃ ခုနှစ် ဇန်နဝါရီ ၇ ရက်မှ  ၂၀၀၀ ခုနှစ်မေလ ၂၁ ရက်နေ့အထိ မော်လမြိုင်တက္ကသိုလ်တွင် လက်ထောက်ကထိက၊ ကထိကရာထူးများဖြင့် လုပ်ကိုင်ခဲ့သည်။ ၂၀၀၀ ခုနှစ် ဇွန် ၁ ရက်မှ ၂၀၀၁ ခု ဒီဇင်ဘာ ၁၁ ရက်နေ့အထိ တောင်ငူတက္ကသိုလ်တွင် တွဲဖက်ပါမောက္ခ၊ ၂၀၀၁ခုနှစ် ဒီဇင်ဘာ ၁၂ ရက်မှ ၂၀၀၅ နိုဝင်ဘာ ၂၁ ရက်နေ့အထိ မန္တလေးတက္ကသိုလ်၊ ရုက္ခဗေဒဌာန ပါမောက္ခ (ဌာနမှူး) ဖြစ်လာသည်။ ထိုအတောအတွင်း ၂၀၀၄ ခုနှစ် ဇန်နဝါရီ ၁၇ ရက်မှ မတ်လ ၁၄ ရက်နေ့အထိ မားဘတ်တက္ကသိုလ်တွင် ဧည့်ပါမောက္ခအဖြစ် လုပ်ကိုင်ခဲ့သည်။ ၂၀၀၅ ခုနှစ် နိုဝင်ဘာ ၂၁ ရက်နေ့မှ ၂၀၀၇ ခုနှစ် မတ်လ ၃၁ ရက်နေ့အထိ ရတနာပုံတက္ကသိုလ်၏ဒုတိယပါမောက္ခချုပ်၊ ၂၀၀၇ ဧပြီ ၁ ရက်မှ ၂၀၀၈ ဇွန် ၂၆ ရက်နေ့အထိ အဆင့်မြင့်ပညာဦးစီးဌာန (အထက်မြန်မာပြည်)၏ ဒုတိယညွှန်ကြားရေးမှူးချုပ်အဖြစ် ဆောင်ရွက်ခဲ့သည်။ ထို့နောက် ၂၀၀၈ ခုနှစ်  ဇွန်လ ၂၇ ရက်မှ ၂၀၁၄ မေလ ၆ ရက်နေ့အထိ မိတ္ထီလာတက္ကသိုလ် ပါမောက္ခချုပ်၊ ၂၀၁၄ ခုနှစ် မေလ ၆ ရက်နေ့မှ ၂၀၁၅ ခုနှစ် ဇူလိုင်လ ၃၁ ရက်နေ့အထိ မန္တလေးတက္ကသိုလ် ပါမောက္ခချုပ်အဖြစ် တာဝန်ထမ်းဆောင်ခဲ့သည်။ ၂၀၁၅ ခုနှစ်တွင် မန္တလေးတက္ကသိုလ် ပါမောက္ခချုပ်အဖြစ် တာဝန်ထမ်းဆောင်ရင်း ဝန်ထမ်းဘဝမှ အငြိမ်းစားယူခဲ့သည်။

## ပြည်သူ့လွှတ်တော်ကိုယ်စားလှယ် 
၂၀၁၅ခုနှစ် ရွေးကောက်ပွဲတွင် မိတ္ထီလာမြို့နယ်မှ ဝင်ရောက်ယှဉ်ပြိုင်ရာ အနိုင်ရရှိခဲ့သည်။ 

၂၀၁၈ခုနှစ် မတ်လတွင် ပြည်သူ့လွှတ်တော် ဥက္ကဋ္ဌ ဦးဝင်းမြင့်သည် ရာထူးမှ နှုတ်ထွက်ခဲ့သည်။ဤတွင် ဒုတိယဥက္ကဋ္ဌ ဦးတီခွန်မြတ်သည် လွှတ်တော်ဥက္ကဋ္ဌ ဖြစ်သွားခဲ့သည်။ ဒုတိယအကြိမ် ပြည်သူ့လွှတ်တော်၏  ဒုတိယဥက္ကဋ္ဌနေရာအတွက် ၎င်းဝင်ရောက် ယှဉ်ပြိုင်ခဲ့သော်လည်း ရွေးကောက်မခံရဘဲ  ဦးထွန်းထွန်းဟိန်သည် ဒုတိယဥက္ကဋ္ဌ ဖြစ်သွားခဲ့သည်။

အထွေထွေရွေးကောက်ပွဲ ၂၀၂၅-၂၀၂၆ တွင် ကြံ့ခိုင်ဖွံ့ဖြိုးရေးပါတီ ကိုယ်စားပြုပြီး မိတ္ထီလာမြို့နယ်ပြည်သူ့လွှတ်တော်ကိုယ်စားလှယ်လောင်းအဖြစ် ဝင်ရောက်ယှဥ်ပြိုင်ခဲ့သည်။အဆိုပါမဲဆန္ဒနယ်တွင် ပြည်သူ့ပါတီ၊တိုင်းရင်းသားစည်းလုံးညီညွတ်ရေးပါတီ၊ပြည်သူ့ရှေ့ဆောင်ပါတီ၊ရှမ်းနှင့်တိုင်းရင်းသားများဒီမိုကရက်တစ်ပါတီ၊တောင်သူလယ်သမားဖွံ့ဖြိုးတိုးတက်ရေးပါတီတို့ပါ ဝင်ပြိုင်ခဲ့ကြသည်။ဒေါက်တာ မောင်သင်းသည်  မိတ္ထီလာမြို့နယ်အတွင်း  မဲပေးကြသူများ၏ ခိုင်လုံမဲ စုစုပေါင်း ၁၃၈၅၆၀ မဲ ရှိရာတွင် ၇၇၈၄၁မဲ ဖြင့်  (မဲပေးကြသူများ၏ ရာခိုင်နှုန်း ၅၆.၁၈ ရာခိုင်နှုန်းဖြင့်)အနိုင်ရရှိခဲ့သည်။ဤသို့ဖြင့် တတိယအကြိမ် ပြည်သူ့လွှတ်တော် တွင် ပြည်သူ့လွှတ်တော်ကိုယ်စားလှယ် ဖြစ်လာခဲ့သည်။

## ကိုးကား 
## ပြင်ပလင့်ခ် 
* Official Facebook Page
ဆားဘီးယား အမျိုးသား ဘောလုံးအသင်း

**ဆားဘီးယား အမျိုးသား ဘောလုံးအသင်း**()သည် ဆားဘီးယားနိုင်ငံအား ကိုယ်စားပြုသော ဘောလုံးအသင်းဖြစ်ပြီး ဆားဘီးယားနိုင်ငံ ဘောလုံးအဖွဲ့ချုပ်မှ အုပ်ချုပ်ကွပ်ကဲသည်။

## ကိုးကား
ကုဋိကာရသိက္ခာပုဒ်

ကုဋိကာရသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည် သိက္ခာပုဒ်တစ်ခု ဖြစ်၏။

## သမိုင်း
မြတ်စွာဘုရားသည် ရာဇဂြိဟ်မြို့၊ ဝေဠုဝန်ကျောင်းတော်တွင် သီတင်းသုံးတော်မူနေချိန် ဖြစ်၏။ အာဠဝီတိုင်းသား ရဟန်းတို့သည် ကိုယ်တိုင်တောင်းအပ်သော အရာဝတ္ထုရှိကုန်သော (ဆောက်လုပ်သူ ဒါယကာ)  အရှင်မရှိကုန်သော ကျောင်းကို အတိုင်းအထွာပမာဏ မရှိကုန်သော ကျောင်းတို့ကို ဆောက်လုပ်၏။ ထိုကျောင်းတို့သည် ဆောက်လုပ်ပြီးစီးခြင်းသို့ မရောက်ရှိဘဲ လိုအပ်သည့် လုပ်သား၊ ဆောက်၊ ပဲခွပ်၊ ပုဆိန်၊ ဓားမ အစရှိသည်ဖြင့် လိုအပ်သည့်အရာများကို တောင်းနေကြရ၏။

လူတို့သည် ရဟန်းတို့၏ အရိပ်နိမိတ်ပြကာ တောင်းခြင်းဖြင့် နှိပ်စက်သဖြင့် ရဟန်းတို့ကို မြင်လျှင် ထိတ်လန့်ကုန်၏။ အသျှင်မဟာကဿပသည် မိုးလပတ်လုံး လွန်သောအခါ အာဠဝီမြို့သွား ကြွလေ၏။ ထိုမြို့သို့ရောက်သော် အသျှင်မဟာကဿပသည် သပိတ်ကို ယူကာ ဆွမ်းလှည့်လည် ခံ၏။ လူတို့သည် အသျှင်မဟာကဿပကို မြင်လေသော် ရှောင်ဖယ်ပြေးကုန်၏၊ မျက်နှာလွှဲကုန်၏။ ဆွမ်းခံလှည့်လည်ပြီး၍ ဆွမ်းစားဇရပ်တွင် ဆွမ်းစား၏။ ထို့နောက် ရဟန်းတို့အား “ရဟန်းတို့ ယခင်က အာဠဝီမြို့သည် ဝပြော၏၊ ဆွမ်းအတွက် ရလွယ်၏။ သို့သော် ယခုအခါ အာဠဝီမြို့သည် ခေါင်းပါး၏။ ရခဲသော ဆွမ်းရှိ၏။ အဘယ်အတွက်ကြောင့် ဤသို့ဖြစ်ရပါသနည်း” ဟု မေး၏။ ထိုအခါ ရဟန်းတို့သည် အသျှင်မဟာကဿပအား ဤအကြောင်းကို ဖြေကြားလျှောက်ထား၏။

မြတ်စွာဘုရားသည် ရာဇဂြိုဟ်တွင် သီတင်းသုံးနေတော်မူပြီးနောက် အာဠဝီမြို့သို့ ကြွလာ၏။ ထို့နောက် အသျှင်မဟာကဿပသည် မြတ်စွာဘုရားအား ဤအကြောင်းအရာကို လျှောက်ထား၏။ မြတ်စွာဘုရားသည် ရဟန်းတို့အား စုဝေးစေ၏။ မြတ်စွာဘုရားသည် အာဠဝီမြိုသား ရဟန်းတို့ကို မေးမြန်းတော်မူ၏။ ရဟန်းတို့လည်း ဟုတ်မှတ်ကြောင်း ဝန်ခံဖြေကြား၏။

ထို့နောက် မြတ်စွာဘုရားသည် အာဠဝီရဟန်ုတို့အား ကဲ့ရဲ့တော်မူပြီးလျှင် အောက်ပါအတိုင်း သိက္ခာပုဒ်ကို ပညတ်တော်မူ၏။

## သိက္ခာပုဒ်
“ကိုယ်တိုင်တောင်းအပ်သော အရာဝတ္ထုဖြင့် (ဆောက်လုပ်သူ ဒါယကာ) အရှင်မရှိသော မိမိဟူသော ရည်ညွှန်းအပ်သော ပုဂ္ဂိုလ်ရှိသော ကျောင်းကို ဆောက်လုပ်စေလိုသော ရဟန်းသည်ကား အတိုင်းအရှည် ပမာဏရှိသော ကျောင်းကို ဆောက်လုပ်စေအပ်၏။ ဤ (ဆိုလတ္တံ့) သည် ထိုကျောင်း၏ အတိုင်းအရှည် ပမာဏ ဖြစ်၏။ မြတ်စွာဘုရား၏ အထွာတော်ဖြင့် အလျား ဆယ့်နှစ်ထွာ၊ အနံ ခုနစ်ထွာတို့ ဖြစ်သည်။ ရဟန်းတို့ကို ကျောင်းရာကြားစေရန် ပင့်ဆောင်အပ်ကုန်၏။ ထိုရဟန်းတို့သည် (ပိုးရွခြပုန်းစသော) ဘေးရန်မရှိသော၊ လှည်းလှည့်လောက်သော ဥပစာ ရှိသော ကျောင်းရာကို ကြားအပ်ကုန်၏။ ရဟန်းသည် (ပိုးရွခြပုန်းစသော) ဘေးရန်ရှိသော၊ လှည်း လှည့်လည်လောက်သော ဥပစာမရှိသော ကျောင်းရာ၌ ကိုယ်တိုင်တောင်းအပ်သော အရာဝတ္ထုဖြင့် ကျောင်းကို ဆောက်လုပ်စေငြားအံ့၊ ရဟန်းတို့ကိုလည်း ကျောင်းရာကြားခြင်းငှါ မပင့်ဆောင်ငြားအံ့၊ အတိုင်းအထွာ ပမာဏကိုလည်း လွန်စေငြားအံ့ သံဃာဒိသိသက်အာပတ် သင့်၏” ဤသို့ ပြကြကုန်လော့ဟု မိန့်တော်မူ၏။

## ဖြတ်ထုံးများ
## ကိုးကား
ကာယသံသဂ္ဂသိက္ခာပုဒ်

**ကာယသံသဂ္ဂသိက္ခာပုဒ်**သည် မြတ်စွာဘုရား၏ သာသနာတော်တွင် ရဟန်းတော်များ စောင့်ထိန်းလိုက်နာရန် ပညတ်ခဲ့သည့် သံဃာဒိသိသ်အာပတ်တစ်ခု ဖြစ်၏။ 

## အရှင်ဥဒါယီ၏ ကျောင်း
မြတ်စွာဘုရားသည် သာဝတ္ထိမြို့၊ ဇေတဝန်ကျောင်းတော်တွင် သီတင်းသုံးနေတော်မူ၏။ ထိုအချိန်တွင် အရှင်ဥဒါယီသည် တော၌ ကျောင်းဆောက်၍ နေ၏။ ထိုကျောင်းသည် အလွန်လှပကာ ရှုချင်ဖွယ် ဖြစ်၏။ လူများစွာတို့သည် အရှင်ဥဒါယီ၏ ကျောင်းကို ကြည့်ရှုရန် လာကြကုန်၏။ ပုဏ္ဏားတစ်ယောက်သည် ဇနီးနှင့်အတူ အရှင်ဥဒါယီ၏ ကျောင်းသို့ လာရောက်ကြည့်ရှု၏။

ပုဏ္ဏားသည် အရှင်ဥဒါယီအား ကျောင်းကို ကြည့်ရှုရန် ခွင့်တောင်း၏။ ထို့နောက် ကျောင်းအတွင်း ပုဏ္ဏားသည် ဝင်၏။ ပုဏ္ဏား၏ နောက်မှ အရှင်ဥဒါယီသည်လည်း ဝင်၏၊ ပုဏ္ဏေးမသည်လည်း ဝင်၏။ ထို့နောက် အခန်းတွင်း လှည့်လည်ကြည့်ရှုနေစဉ် အရှင်ဥဒါယီသည် ပုဏ္ဏေးမ၏ အင်္ဂါကြီးငယ်တို့ကို ကိုင်တွယ်သုံးသပ်၏။ ထို့နောက် အသျှင်ဥဒါယီအား ပုဏ္ဏားသည် နှုတ်ဆက်ကာ ပြန်သွား၏။

## သိက္ခာပုဒ်ပညတ်ခြင်း
နှုတ်ဆက်၍ ပြန်သွားသော် ပုဏ္ဏားကြီးသည် “ဘုရား၏ အနွယ်တော်ရဟန်းတို့သည် မြင့်မြတ်ကြပေသည်။ တောထဲ၌လည်း နေကြပေသည်။ အရှင်ဥဒါယီသည်လည်း မြင့်မြတ်ပေသည်။ အရှင်ဥဒါယီသည်လည်း တောထဲ၌ နေကြပေသည်” ဟု ပုဏ္ဏေးမကြီးကို ပြောကြား၏။

ထိုအခါ ပုဏ္ဏေးမကြီးသည် “အရှင်ဥဒါယီသည် အဘယ်မှာ မြင့်မြတ်ပါသနည်း” ဟု ပြောကာ မိမိ၏ အင်္ဂါကြီးငယ်တို့အား ကိုင်တွယ်သုံးသပ်ကြောင်းကို ပုဏ္ဏားကြီးကို ပြောပြ၏။ ထိုအခါ ပုဏ္ဏားကြီးသည် ထိုကိစ္စနှင့် ပတ်သက်၍ ရဟန်းတို့ကို ကဲ့ရဲ့၏။ ထိုအကြောင်းကို ရဟန်းတို့သည် သိကြကုန်၏။ ရဟန်းတို့မှတစ်ဆင့် မြတ်စွာဘုရားရှင်ကို လျှောက်ထားကြ၏။

ထိုအခါ မြတ်စွာဘုရားသည် ရဟန်းတို့ကို စုဝေးစေပြီးလျှင် အရှင်ဥဒါယီအား မေးမြန်း၏။ အသျှင်ဥဒါယီလည်း ဝန်ခံ၏။ ထိုအခါ မြတ်စွာဘုရားသည် အရှင်ဥဒါယီအား ကဲ့ရဲ့တော်မူကာ အောက်ပါသိက္ခာပုဒ်ကို ပညတ်တော်မူ၏။

## သိက္ခာပုဒ်
“အကြင်ရဟန်းသည် ရာဂဘီလူး ပူးဝင်အပ်သည် ဖြစ်၍ ဖောက်ပြန်သော စိတ်ဖြင့် မာတုဂါမနှင့် အတူတကွ ကိုယ်လက်နှီးနှောခြင်းသို့ ရောက်ငြားအံ့။ လက်ကို ကိုင်ခြင်းသို့လည်းကောင်း၊ ဆံထုံးကို ကိုင်ခြင်းသို့လည်းကောင်း၊ တစ်ပါးပါးသော အင်္ဂါကြီးငယ်ကို သုံးသပ်ကိုင်တွယ်ခြင်းသို့လည်းကောင်း ရောက်ငြားအံ့။ ထိုရဟန်းအား ‘’’သံဃာဒိသိသ်အာပတ်’’’ သင့်၏၊ ဤသို့ ပြကြကုန်လော့“ ဟု မိန့်တော်မူ၏။

## ဖြတ်ထုံးများ
## ကိုးကား
မန်းသီတာ ဥယျာဉ်

**မန်းသီတာ ဥယျာဉ်**မှာ မန္တလေး နန်းတော်၏ မြို့ရိုးနှင့် ကျုံးအကြားရှိ မြေကွက်လပ်တွင် တည်ရှိသော ဥယျာဉ်တစ်ခု ဖြစ်သည်။ ယခင်က မန္တလေး၏ ခေတ်အမှီဆုံးနှင့် အလှပဆုံးဥယျာဉ် ဖြစ်ခဲ့သည်။ မန္တလေး၏ အကွက်အကွင်းကောင်းသောနေရာတွင် တည်ရှိပြီး စနစ်တကျ တည်ဆောက်ခဲ့သည်။ ၁၉၅၉ ခုနှစ်တွင် တည်ဆောက်ခဲ့ပြီး ၁၉၉၃ ခုနှစ်တွင် ဖျက်သိမ်းခဲ့သည်။ ၂၀၁၈ ခုနှစ်တွင် ပြန်လည်တည်ဆောက်ခဲ့ပြီး အများပြည်သူအတွက် ဖွင့်လှစ်ခဲ့သည်။

## သမိုင်းကြောင်း 
မန်းသီတာဥယျာဉ်သည် တစ်ခေတ်က နာမည်ကြီးခဲ့သော မသုံးလုံးနယ်မြေသို့ အောင်မာဃစစ်ဆင်ရေး ဆင်နွှဲရာတွင် ဖက်ဆစ်တော်လှန်ရေးနှင့် လွတ်လပ်ရေးကာလကတည်းက ကျော်ကြားခဲ့သောဗမာပြည်ကွန်မြူနစ်ပါတီ၏ တပ်မှူးကြီးဖြစ်သူ ဗိုလ်အာဠာဝကကို ဖမ်းဆီးနိုင်သည့်အတွက် ထိုစဉ်က မန္တလေးမြို့အခြေစိုက် အနောက်မြောက်တိုင်းစစ်ဌာနချုပ်ကို ချီးမြှင့်သည့် ဆုတော်ငွေဖြင့် ဆောက်လုပ်ထားသည်။ ထိုအချိန်က နမတ တိုင်းမှူးမှာ ဗိုလ်မှူးချုပ်စန်းယု ဖြစ်သည်။ ထိုဆုတော်ငွေဖြင့် တပ်မတော်နှင့် မြူနီစီပယ်ပေါင်းကာ ဆောက်လုပ်ထားသည်။ ၁၉၉၂ ခုနှစ်တွင် ကျုံးအနောက်ဘက်ရေပြင်တွင် ထိုစဉ်က ငွေ ၉၅ သိန်းအကုန်အကျခံကာ ရေပေါ်ဥယျာဉ်တစ်ခုကို ဆောက်လုပ်ခဲ့သည်။

### တည်နေရာ 
ကျုံးတောင်ဘက် ၇၃ လမ်းမှ ၇၉ လမ်း၊ ကျုံးအနောက်ဘက် ၂၆ လမ်းမှ ၂၄ လမ်းအကြားတွင် ကျုံးနှင့် မြို့ရိုးကြားရှိ မြေနေရာ၊ အနောက်တောင်ထောင့်ရှိ ရေပြင်တို့မှာ ဥယျာဉ်နေရာ ဖြစ်သည်။ ကျုံးရေပြင်ကို ဖြတ်၍ မေတ္တာပေါင်းကူးတံတားနှင့် တံတားငယ်များဖြင့် လမ်းမနှင့် ဥယျာဉ်ကို ဆက်သွယ်ထားသည်။

### အဆောက်အအုံများ 
ထိုဥယျာဉ်တွင် အရိပ်ရသော သစ်ပင်ကြီးများရှိသည်။ မိုးပျံတံတားလည်း ရှိသည်။ အခါကြီးရက်များတွင် ဖျော်ဖြေရန် တီးဝိုင်းစင်ကြီးများလည်း ရှိသည်။ အမှတ်တရ ဓာတ်ပုံဆိုင်၊ စာကြည့်တိုက်နှင့် စားသောက်ဆိုင်များ ရှိသည်။ ရေပေါ်ဥယျာဉ်လည်း ရှိသည်။ အခမ်းနားဆုံးမှာ ကျုံးအနောက်တောင်ထောင့် ရေပြင်ထဲတွင် ရှိသောအချင်း ၂၆ ပေ၊ အမြင့် ၉ ပေ ၃ လက်မရှိသော ၅ မြောင့်ကြယ်ပွင့် အုတ်ခုံကြီးပေါ်တွင် အလျား ၁၅ ပေ၊ အနံ ၃ ပေ၊ အမြင့် ၁၄ ပေရှိသော ဗိုလ်ချုပ်အောင်ဆန်း မြင်းစီးကြေးရုပ်ကြီး ဖြစ်သည်။ ညပိုင်းတွင် ကြေးရုပ်ကြီးကို မီးမောင်းများဖြင့် ထွန်းထားပြီး ဥယျာဉ်ကို မီးရောင်စုံထွန်းထားသည်။ လွတ်လပ်ရေးအခမ်းအနားကို ထိုနေရာတွင် အကြီးအကျယ် ၇ ရက် ၇ လီ ကျင်းပခဲ့ဖူးသည်။

### ဖျက်သိမ်းခြင်း 
၁၉၉၃ ခုနှစ်တွင် အာဏာသိမ်းစစ်အစိုးရလက်ထက်တွင် နန်းတွင်းလုံခြုံရေးကို အကြောင်းပြ၍လည်းကောင်း၊ ကျုံးကို အသစ်ပြန်လည် တူးဖော်ရန်အတွက်လည်းကောင်း မြို့တော်၏ အကောင်းဆုံးဥယျာဉ်ကြီးကို ဖျက်သိမ်းခဲ့သည်။

## ပြန်လည်တည်ဆောက်ခြင်း 
မန္တလေးမြို့တွင် လူထုအပန်းဖြေရ န်ပန်းခြံနေရာများ ရှားပါးလာသည်။ မန်းသီတာ ဥယျာဉ် ကို မှီခဲ့သူများက ထိုဥယျာဉ်ကို ပြန်လည် လွမ်းဆွတ်ကြသည်။ ၂၀၁၆ တွင် အစိုးရအသစ်တက်လာအပြီး မန္တလေးမြို့အတွက် အစိုးရ၏ ရက် ၁၀၀ စီမံကိန်းတွင် ဤဥယျာဉ်စီမံကိန်း ပါဝင်လာသည်။ သို့သော် ဘက်ဂျက်ငွေမရရှိ၍ ဆောက်လုပ်နိုင်ခြင်း မရှိခဲ့ပေ။ ၂၀၁၇-၂၀၁၈ ဘဏ္ဍနှစ်တွင်မှ လွှတ်တော်မှ ငွေကျပ်သိန်း ၃၀၀၀ ကျော် ခွင့်ပြုခဲ့သည်။ ဥယျာဉ်အသစ်စီမံကိန်းကို ပြင်သစ်နိုင်ငံမှ ပုံကြမ်းရေးဆွဲပေးခဲ့သည်။ သို့သော် တပ်မတော်မှ နန်းတွင်းလုံခြုံရေးအတွက် အလယ်ပိုင်းတိုင်းစစ်ဌာနချုပ်ကသာ ဆောက်လုပ်ပေးမည်ဖြစ်ကြောင်း ပြောကြားခဲ့သည်။

ဥယျာဉ်အသစ်ကို ၂၆ လမ်း၊ ၆၆ လမ်းနှင့် လမ်း ၈၀ အထိ တောင်ဘက်ကျုံးတစ်လျောက် တည်ဆောက်သွားမည်ဟု မြို့တော်ဝန် မှ ပြောကြားခဲ့သည်။

## ဆက်စပ်ကြည့်ရှုရန်
*ရတနာပုံ ဥယျာဉ်

## ကိုးကား
ဝိဟာရကာရသိက္ခာပုဒ်

**ဝိဟာရကာရသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် သံဃာဒိသိသ်အာပတ်တစ်ခု ဖြစ်၏။

## သမိုင်း
မြတ်စွာဘုရားသည် ကောသမ္ဗီမြို့၊ ဃောသိတာရုံကျောင်း၌ သီတင်းသုံးနေတော်မူချိန် ဖြစ်၏။ အသျှင်ဆန္န၏ အလုပ်အကြွေးသူကြွယ်သည် ကျောင်းဆောက်လုပ်လှူဒါန်းမည့်အကြောင်း လျှောက်ထား၏။ ထိုအခါ အသျှင်ဆန္နသည် မြို့၊ ရွာနိဂုံးတို့ ပူဇော်အပ်သော နတ်ကွန်းသစ်ပင်ကို ဖြတ်စေ၏။ ထိုအခါ လူတို့သည် အဘယ်ကြောင့် ရဟန်းတို့သည် နတ်ကွန်းသစ်ပင်ကို ဖြတ်ဘိသနည်းဟု ကဲ့ရဲ့၏၊ အပြစ်တင် ပြောဆိုကြ၏။ ထိုစကားသည် အလိုနည်းသော ရဟန်းတို့ထံသို့ ရောက်ရှိသွား၏။

ထို့နောက် ရဟန်းတို့သည် မြတ်စွာဘုရားအား လျှောက်ထားကြကုန်၏။ မြတ်စွာဘုရားသည် အသျှင်ဆန္နအား မေးမြန်းရာ ဟုတ်မှန်ကြောင်း ဖြေကြား၏။ မြတ်စွာဘုရားသည် အသျှင်ဆန္နအား ကဲ့ရဲ့တော်မူကာ အောက်ပါ သိက္ခာပုဒ်ကို ပညတ်တော်မူ၏။

## သိက္ခာပုဒ်
“(ဆောက်လုပ်သူ ဒါယကာ) အရှင်ရှိသော မိမိဟူသော ရည်ညွှန်းအပ်သော ပုဂ္ဂိုလ်ရှိသော ကြီးသောကျောင်းကို ဆောက်လုပ်စေလိုသော ရဟန်းသည် ရဟန်းတို့ကို ကျောင်းရာကို ကြားခြင်းငှါ ပင့်ဆောင်အပ်ကုန်၏။ ထိုရဟန်းတို့သည် ဘေးရန်မရှိသော လှည်းလှည့်လည်လောက်သော၊ ဥပစာရှိသော ကျောင်းရာကို ကြားအပ်၏။ ရဟန်းသည် ဘေးရန်ရှိသော၊ လှည်းလှည့်လည်လောက်သော ဥပစာမရှိသော ကျောင်းရာ၌ ကြီးသောကျောင်းကို ဆောက်လုပ်စေငြားအံ့၊ ရဟန်းတို့ကိုသော်လည်းကောင်း ကျောင်းရာကို ကြားခြင်းငှါ မပင့်ဆောင်ငြားအံ့ ထိုရဟန်းအား သံဃာဒိသိသ်အာပတ် သင့်၏” ဤသို့ ပြကြန်ကုန်လော့ဟု မြတ်စွာဘုရားသည် မိန့်ကြားတော်မူ၏။

## ဖြတ်ထုံးများ
## ကိုးကား
ချပ်ပြားဂလက်ဆီ

သည် ချပ်ပြားဂလက်ဆီ ဖြစ်သည်]]

**ချပ်ပြားဂလက်ဆီ** သည် စက်ဝိုင်းပုံစံ ပြားချပ်နေသည့် ဂလက်ဆီတစ်ခု ဖြစ်သည်။ ဂလက်ဆီများသည် အချင်းချင်း အပြန်အလှန် သက်ရောက်ကြရာမှ အချိန်နှင့်အမျှ ပုံစံများပါ ပြောင်းလဲသွားကြသည်။

ချပ်ပြားဂလက်ဆီတွင်:
* ခရုပတ်ပုံစံ ဂလက်ဆီ
** နှစ်ဘက်ခုံး ဂလက်ဆီ (types E8, S0, SA0, SB0, SAB0)
* အလယ်အလတ် ခရုပတ်ပုံစံ ဂလက်ဆီ (type SAB)
တို့ ပါဝင်ပြီး
ချပ်ပြားဂလက်ဆီ၌ မပါဝင်သော ဂလက်ဆီများမှာ
* ဘဲဥပုံစံ ဂလက်ဆီ (type dE)
* ပုံစံအတည်တကျမရှိ ဂလက်ဆီ (type dI)
တို့ ဖြစ်ကြသည်

## ကိုးကား
ပဲကပ်ကြော်

**ပဲကပ်ကြော်**သည် ကုလားပဲကို ကောက်ညှင်းနှင့် ဆန်ကြမ်းကြိတ်၍ အနှစ်တွင် ရောနယ်၍ ဆီပူတွင် ကြော်သော အကြော် ဖြစ်သည်။ မြန်မာအစားအစာ မုန့်ဟင်းခါးနှင့် အများဆုံးတွဲဖက်၍ စားသောက်ကြသည်။ ရေနွေးကြမ်းနှင့်လည်း မြည်း၍လည်း စားကြသည်။

## ကိုးကား
စပိန် အမျိုးသား ဘောလုံးအသင်း

**စပိန် အမျိုးသား ဘောလုံးအသင်း**()သည် နိုင်ငံတကာဘောလုံးပြိုင်ပွဲများတွင် စပိန်နိုင်ငံကိုယ်စားပြု ယှဉ်ပြိုင်သော အမျိုးသား ဘောလုံးအသင်းတစ်သင်းဖြစ်ပြီး တော်ဝင်စပိန် ဘောလုံးအဖွဲ့ချုပ်(:en:Royal Spanish Football Federation)မှ ကွပ်ကဲသည်။

## အောက်ခြေမှတ်စု 
## ကိုးကား
ကြာဆံဟင်းခါး

**ကြာဆံဟင်းခါး** သည် သရေစာအဖြစ်ရော ဟင်းအဖြစ်ပါ စားသုံးကြသော အစားအစာတစ်မျိုး ဖြစ်သည်။ ချက်ပြုတ်ရ လွယ်ကူပြီး ဝယ်စားပါက ဈေးသက်သာပြီး နေရာတိုင်း နီးပါးရနိုင်သော အစားအစာ တစ်မျိုး ဖြစ်သည်။ အချို့က ကြာဆံချက်ဟု ခေါ်ပြီး တချို့က ကြာဆံဟင်းခါးဟု ခေါ်ကြသည်။

ကြာဆံချက်တွင် အဓိက ပါဝင်သည်တို့မှာ
* ပဲကြာဆံ
* ကြက်သား/ကြက်ရိုး
* ကြက်သွန်နီ
* ကြက်သွန်ဖြူ
* ဂျင်း
* ပဲပြား
* မှိုခြောက် (ကြွက်နားရွက်မှို၊ အဖိုးကြီးနားရွက်)
* ပန်းခြောက်
* ပဲလိပ်
* ငရုတ်ကောင်း
* ငရုတ်သီး အရောင်တင်
* ငံပြာရည်
* နနွင်း
* ဆီ/ဆား  တို့ ဖြစ်သည်။
တချို့က ငုံးဥ၊ ကြက်ဥတို့ကိုလည်း ထည့်စားတတ်ကြသည်။

## ကိုးကား
ဆိုင်းရင်းမြို့ ၊ လစ်ဗျားနိုင်ငံ

**ဆိုင်းရင်းမြို့** သည် ရှေးခေတ်ဂရိ နှင့် ရောမ မြို့တော်တစ်ခုဖြစ်ပြီး ယနေ့ခေတ် လစ်ဗျားနိုင်ငံ ရှာဟတ် အနီးတွင် တည်ရှိသည်။ ၎င်းသည် ဒေသအတွင်းရှိ ဂရိမြို့တော် ၅ ခုတွင် ရှေးအကျဆုံးနှင့် အရေးအပါဆုံးသော မြို့ဖြစ်သည်။ ထိုမြို့ကို အစွဲပြု၍ လစ်ဗျားအရှေ့ပိုင်းအား *ဆိုင်းရင်နိုင်ကာ* ဟု ခေါ်ဆိုခဲ့သည်မှာ ယနေ့ထက်တိုင် နာမည်တွင်ခဲ့သည်။ ရှေးခေတ် ဆိုင်းရင်းမြေအောက်ဂူသင်္ချိုင်း အနီးတွင် တည်ရှိသည်။

ဆိုင်းရင်းမြို့သည် ဂျီဘဲလ် အက်ကဒါ ကုန်းမြင့် အတွင်းရှိ စိမ်းစိုသော တောင်ကြားတစ်ခုတွင် တည်ရှိသည်။ ထိုမြို့အား ကိုင်ရီ ရေပူစမ်းကို အစွဲပြု၍ အမည်မှည့်ခေါ်ခြင်း ဖြစ်ပြီး ဂရိတို့မှ အပိုလိုနတ်မင်းနှင့် သက်ဆိုင်သည့် မြင့်မြတ်သော နေရာ အဖြစ်သတ်မှတ်ကြသည်။ ဆိုကရေးတီး ၏ တပည့်တစ်ဦးဖြစ်သော အရစ္စတီးပတ်စ် ဘီစီ ၄ ရာစုတွင် တည်ထောင်ခဲ့သည့် ဆိုင်းရင်းနိတ် အတွေးအခေါ်ကျောင်း တည်ရှိရာ နေရာလည်း ဖြစ်သည်။ အာဖရိက၏ အေသင်မြို့ ဟုလည်း တင်စားခေါ်ဝေါ်ကြသည်။ 

## ကိုးကား
ရုရှား အမျိုးသား ဘောလုံးအသင်း

**ရုရှား အမျိုးသား ဘောလုံးအသင်း**()သည် ရုရှားနိုင်ငံအား ကိုယ်စားပြုသည့် ဘောလုံးအသင်းတစ်သင်းဖြစ်ပြီး ရုရှားနိုင်ငံ ဘောလုံးအဖွဲ့ချုပ်()မှ ကွပ်ကဲသည်။ ရုရှားနိုင်ငံသည် ကမ္ဘာ့ဖလားအား ၁၀ ကြိမ်တိုင် ပါဝင်ကစားခွင့်ရခဲ့သော အသင်းတစ်သင်းဖြစ်ပြီး ၂၀၁၈ ခုနှစ်အတွက် ကမ္ဘာ့ဖလားပြိုင်ပွဲအား အိမ်ရှင်အဖြစ် လက်ခံကျင်းပပေးမည့်နိုင်ငံဖြစ်သည်။ ရုရှားသည် ဥရောပသမဂ္ဂ ဘောလုံးအဖွဲ့ချုပ်အဖွဲ့ဝင်နိုင်ငံတစ်နိုင်ငံဖြစ်ပြီး တိုက်ကြီးများအလိုက်ပြိုင်ပွဲကို ၁၉၆၀ ခုနှစ်တွင် ဆိုဗီယက်ယူနီယံ(ရုရှားနိုင်ငံသည် ထိုနိုင်ငံအား ဆက်ခံသည့်နိုင်ငံဖြစ်သည်)ကိုယ်စားပြု ပထမဆုံးအကြိမ်ဝင်ရောက်ယှဉ်ပြိုင်ခဲ့သည်။

## ကိုးကား
မန်ဂျပ်ရှား

**မန်ဂျန်ရှားပင်** သည် ဂျပန်ပိတောက် ခေါ် မလေးရှားပိတောက် ဖြစ်သော အော်ရေးရှားပင် *Acacia auriculiformis* နှင့် ဆင်တူသည်။ မန်ဂျန်ရှားသည် အဖြူရောင်ရိုးတံအပွင့်ပွင့်ပြီး အော်ရေးရှား ခေါ် မလေးရှားပိတောက်သည် အဝါရောင်ပွင့် ဖြစ်သည်။ အသီးသီးရာတွင် ကုလားမန်ကျည်းသီးကဲ့သို့ ခွေ၍ သီးကြသည်။ မန်ဂျန်ရှားနှင့် အော်ရေးရှား အသီးနှင့် အစေ့မှာ ခွဲခြားရခက်သည်။ မျိုးစိတ်ပေါင်း ၂၀၀ ကျော်ရှိပြီး ကွဲကွဲပြားပြားခွဲခြားနိုင်သော အမျိုးများလည်း ရှိသည်။ အစေ့နှင့်အရွက်မှာ သဘာဝပတ်ဝန်းကျင်နှင့် ကျေးငှက်တိရစ္ဆာန်များကို အန္တရာယ်ဖြစ်စေသော အဆိပ်သင့်ဇီဝဖွဲ့စည်းမှု မရှိပေ။

မန်ဂျန်ရှားသည် အရွက်ဖားပြီး ထိပ်ပိုင်းတုံးတုံးဝိုင်းဝိုင်းဖြစ်သည်။ ပင်စည်လုံးပတ်ဖြောင့်စင်းပြီး ညိုဝါရောင်ဖြစ်သည်။ Acacia မန်ဂျန်ရှား သည် အမြင့် ( ၉၈ ပေ) ရှိပြီး ဖြောင့်မတ်သောပင်စည်ရှိသည်။ မျိုးစေ့အနေဖြင့် တစ်ကီလိုတွင် ၁၄၂၀၀၀ ရှိသည်။ 

မန်ဂျန်ရှားသည် တစ်နှစ်အတွင်း ၁၀ ပေဝန်းကျင်အမြင့်အထိ ကြီးထွားမြန်သည်။ အကြီးမြန်သော်လည်း မြေကြီးမှရေကို အနည်းဆုံးသာစုပ်ယူပြီး အပေါ်ယံမြေဆီလွှာတွင် နိုက်ထရိုဂျင်ကို မြင့်တက်စေပြီး မြေဆီလွှာထဲတွင် ရှင်သန်နေသော အနုဇီဝပိုးများကိုလည်း ရှင်သန်ပေါက်ပွားစေသည်။ အရွက်မှာ နှစ်ပတ်လည် ကြွေလိုက်ဝေလိုက်ဖြစ်ပြီး အဆွေးမြန်သောအရွက်များကြောင့် မြေဆီလွှာကို ပိုပြီးအားကောင်းလာစေသည်။ သဘာဝပတ်ဝန်းကျင်ထိန်းသိမ်းရေးအတွက် ဒီမန်ဂျန်ရှားကို ကမ္ဘာ့နိုင်ငံအသီးသီးမှာ အသုံးများလာသည်။ မြေဆီဩဇာညံ့ပြီး အက်ဆစ်ဓာတ်လွန်ကဲသောမြေ၊ pH Level 4.0 အောက် မြေအမျိုးအစားများမှာပင် ရှင်သန်ကြီးပြင်းနိုင်သည်။ အပူချိန်အမြင့်ဆုံး 31-34°C ဝန်းကျင်ရာသီဥတုများတွင် စိုက်ပျိုးဖြစ်ထွန်းနိုင်ပြီး ထို့ထက်ပိုလျှင်လည်း ခံနိုင်ရည်ရှိသည်။ အီကွေတာနှင့်နီးသောဒေသတွင် အပင်အမြင့် ပုံမှန်ထက် ၉ - ၁၀ ပေ ပိုမြင့်ပြီး အီကွေတာနှင့်ဝေးသော နေရာဒေသများတွင် ကြီးထွားမှုနည်းသည်။

စတင်စိုက်ပျိုးချိန်မှစပြီး (၃) နှစ် မှ (၅) နှစ်သားအရွယ်တွင် ပင်ကြပ်ခုတ်ရမည်ဖြစ်ပြီး ဈေးကွက်အတွင်းသို့ ပျော့ဖတ်၊ မျောတိုင်များအနေဖြင့် ရောင်းချကြကာ စိုက်ပျိုးပြီး (၁၀) နှစ် မှ (၁၂) နှစ် ကြားကာလတွင် ဈေးကွက်ဝင် စက်မှုကုန်ကြမ်းသစ်အနေဖြင့် ရောင်းချနိုင်ပါသည်။

## ကိုးကား
သံဃဘေဒသိက္ခာပုဒ်

**သံဃဘေဒသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် သံဃဒိသိသ်အာပတ်တစ်ခု ဖြစ်၏။

## သမိုင်း
မြတ်စွာဘုရားသည် ရာဇဂြိုဟ်မြို့၊ ဝေဠုဝန်ကျောင်းတော်တွင် သီတင်းသုံးနေတော်မူနေခိုက် ဖြစ်၏။ အသျှင်ဒေဝဒတ်သည် ကောကလိက၊ ခဏ္ဍာမိဖုရား၏သား ကဋမောဒကတိဿက၊ သမုဒ္ဒတ္တတို့ထံ ချဉ်းကပ်၍ မြတ်စွာဘုရား၏ သံဃာကွဲပြားအောင်လုပ်ဆောင်ရန် တိုက်တွန်းပြောဆို၏။ လူတို့သည် ခေါင်းပါးမှုကို ကြည်ညိုကြ၏။

အသျှင်ဒေဝဒတ်သည် နောက်ပါပရိသတ်နှင့်အတူ မြတ်စွာဘုရားထံတွင် “ရဟန်းတို့သည် (၁) အသက်ထက်ဆုံး တောကျောင်းနေရဟန်း ဖြစ်ပါစေကုန်။ အကြင်ရဟန်းသည် ရွာကျောင်းသို့ သက်ရောက်ငြားအံ့ ထိုရဟန်းအား အပြစ်ရောက်ပါစေ။ (၂) အသက်ထက်ဆုံး ပိဏ္ဍပါတ်ဓူတင်ဆောင် ဖြစ်ပါစေကုန်။ အကြင်ရဟန်းသည် နိမန္တနဘတ် (ပင့်ဖိတ်၍ ကျွေးသော ဆွမ်းကို စားခြင်း) ကို လက်ခံငြားအံ့ ထိုရဟန်းအား အပြစ်ရောက်ပါစေ။ (၃) အသက်ထက်ဆုံး ပံသုကူဓုတင်ဆောင် ဖြစ်ပါစေကုန်။ အကြင်ရဟန်းသည် လူဒါယကာတို့ လှူသော သင်္ကန်းကို လက်ခံငြားအံ့ ထိုရဟန်းအား အပြစ်ရောက်ပါစေ။ (၄) အသက်ထက်ဆုံး ရုက္ခမူဓူတင်ဆောင် ဖြစ်ပါစေကုန်။ အကြင်ရဟန်းသည် အမိုးရှိသော ကျောင်းသို့ ချဉ်းကပ်ငြားအံ့ ထိုရဟန်းအား အပြစ်ရောက်ပါစေ။ (၅) အသက်ထက်ဆုံး ငါးအမဲကို မစားပါစေကုန်လင့်။ အကြင်ရဟန်းသည် ငါးအမဲကို စားငြားအံ့ ထိုရဟန်းအား အပြစ်ရောက်ပါစေ။” ဟု ဤဝတ္ထုငါးမျိုးကို တောင်းဆို၏။ အသျှင်ဒေဝဒတ်သည် သံဃာ၏ ကွဲပြားခြင်းကို အလိုရှိသည့်အတွက် ဤငါးမျိုးကို တောင်းဆိုခြင်း ဖြစ်၏။

သို့သော်လည်း မြတ်စွာဘုရားသည် ဒေဝဒတ်၏ တောင်းဆိုမှုကို ခွင့်မပြုချေ။ ထိုအခါ အသျှင်ဒေဝဒတ်သည် ရွှင်လန်းတက်ကြွစွာ ပရိသတ်နှင့် မြတ်စွာဘုရားအား ကန်တော့၍ နေရာမှ ဖဲသွား၏။ နောက်ပါရဟန်းတို့အား “ရဟန်းဂေါတမသည် ဝတ္ထုငါးမျိုးကို ခွင့်မပြု၊ ငါ့တို့သည် ဤငါးမျိုးကို ဆောက်တည်ကြကုန်အံ့” ဟု လူအပေါင်းကို သိစေ၏။

ထိုအခါ ရတနာသုံးပါးကို မကြည်ညိုသေးသော လူအပေါင်းတို့သည် ရဟန်းတို့သည် လာဘ်လာဘများအောင် ကိလေသာကို ခါထုတ်ကုန်၏၊ ခေါင်းပါးသောအကျင့်ကို ကျင့်ကုန်၏ဟု ကဲ့ရဲ့ကြ၏။ ရတနာသုံးပါးကို ကြည်ညိုပြီးသော လူအပေါင်းတို့သည်လည်း အသျှင်ဒေဝတ်သည် အဘယ်ကြောင့် သံဃာကွဲပြားအောင် လုံ့လပြုဘိသနည်းဟု ကဲ့ရဲ့ပြစ်တင်သနည်းဟု ရှုတ်ချ၏။

ထိုအခါ ရဟန်းတို့သည် များစွာသော အကြောင်းတို့ဖြင့် ကဲ့ရဲ့တော်မူ၏။ မြတ်စွာဘုရား၏ ဤအကြောင်းကို လျှောက်ထား၏။ “ဒေဝဒတ် သင်သည် သံဃာကွဲပြားအောင် လုပ်သည်မှာ မှန်ပါသလော” ဟု မေး၏။ အသျှင်ဒေဝဒတ်လည်း ဟုတ်မှန်ကြောင်း ဖြေကြား၏။

မြတ်စွာဘုရားသည် အသျှင်ဒေဝဒတ်အား များစွာသော အကြောင်းတို့ဖြင့် ကဲ့ရဲ့တော်မူကာ အောက်ပါအတိုင်း သိက္ခာပုဒ်ကို ပညတ်တော်မူ၏။

## သိက္ခာပုဒ်
“အကြင်ရဟန်းသည် ညီညွတ်သော သံဃာ၏ ကွဲပြားခြင်းငှါ လုံ့လပြုငြားအံ့၊ ကွဲပြားခြင်းကို ဖြစ်စေတတ်သော အကြောင်းကိုသော်လည်း ခိုင်မြဲစွာ စွဲယူပြုမူ၍ တည်ငြားအံ့၊ ထိုရဟန်းကို ရဟန်းတို့သည် ‘အသျှင်သည် ညီညွတ်သောသံဃာ၏ ကွဲပြားခြင်းငှါ လုံ့လ မပြုပါလင့်၊ ကွဲပြားခြင်းကို ဖြစ်စေတတ်သော အကြောင်းကိုသော်လည်း ခိုင်မြဲစွာ စွဲယူပြုမူ၍ မတည်ပါလင့်၊ အသျှင်သည် သံဃာနှင့် ညီညွတ်ပါလော့၊ ညီညွတ်သည်သာလျှင် ဖြစ်သော သံဃာသည် ကောင်းစွာဝမ်းမြောက်သည် ဖြစ်၍ မငြင်းခုံသည်ဖြစ်၍ တူသောပါတိမောက် ပြခြင်းရှိသည်ဖြစ်၍ ချမ်းသာစွာ နေရ၏’ ဟု ပြောဆိုရာ၏။ ရဟန်းတို့သသည် ဤသို့ ဆိုအပ်လျက် ထိုရဟန်းသည် ရှေးနည်းတူပင် ပြုမူငြားအံ့၊ ထိုရဟန်းကို ရဟန်းတို့သည် သုံးကြိမ်တိုင်အောင် ကောင်းစွာဆိုဆုံးမအပ်သည် ရှိသော် ထိုအယူကို စွန့်ငြားအံ့၊ ဤသို့ စွန့်ခြင်းသည် ကောင်း၏၊ အကယ်၍ မစွန့်ငြားအံ့ (ထိုရဟန်းအား) သံဃာဒိသိသတ်အာပတ် သင့်၏” ဟု မြတ်စွာဘုရားသည် မိန့်တော်မူ၏။

## ဖြတ်ထုံးများ
## ကိုးကား
ဒုဋ္ဌုလ္လဝါစာသိက္ခာပုဒ်

**ဒုဋ္ဌုလ္လဝါစာသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းတော်များ စောင့်ထိန်းလိုက်နာရန် ပညတ်တော်မူခဲ့သည် သံဃာဒိသိသ်သိက္ခာပုဒ် တစ်ခု ဖြစ်သည်။

## သမိုင်း
မြတ်စွာဘုရားသည် သာဝတ္ထိမြို့၊ ဇေတဝန်ကျောင်းတော်၌ သီတင်းသုံးတော်မူ၏။ အသျှင်ဥဒါယီသည်လည်း တောကျောင်း၌ နေတော်မူ၏။ အသျှင်ဥဒါယီ၏ ကျောင်းသည် လွန်စွာလှပ၏။ အမျိးသမီးတို့သည် အသျှင်ဥဒါယီ၏ ကျောင်းကို လာရောက်ကြည့်ရှုကြ၏။ ထိုအခါ အသျှင်ဥဒါယီသည် လာကြည့်သော အမျိုးသမီးတို့အား ကြည့်ရှုစေပြီးလျှင် ထိုမိန်းမတို့၏ ဝစ္စမဂ် ပဿမဂ်ကို ရည်ရွယ်၍ ကျေးဇူးကို ပြော၏၊ ကျေးဇူးမဲ့ကိုလည်း ပြော၏၊ တောင်း၏၊ မေး၏ အစရှိသည်ဖြင့် ပြောဆို၏။

ထိုအသျှင်ဥဒါယီသည် ရဟန်းတစ်ပါးအနေနှင့် မသင့်တော်သည့် စကားများ ပြောဆိုသည်ကို ရှက်ကြောက်တတ်သော အမျိုးသမီးတို့သည် ကဲ့ရဲ့ကြကုန်၏။ ထို့နောက် မြတ်စွာဘုရားထံ ဤအကြောင်းကို တိုင်ကြားလျှောက်ထား၏။ မြတ်စွာဘုရားသည် ရဟန်းတို့အား စုဝေးစေကာ အသျှင်ဥဒါယီကို စစ်ဆေးမေးမြန်း၏။ အသျှင်ဥဒါယီသည်လည်း ဟုတ်မှတ်သည့်အတိုင်း ဖြေကြား၏။

## သိက္ခာပုဒ် ပညတ်ခြင်း
မြတ်စွာဘုရားသည် အသျှင်ဥဒါယီအား များစွာသော အကြောင်းတို့ဖြင့် ကဲ့ရဲ့တော်မူကာ ရဟန်းတို့အား အောက်ပါအတိုင်း သိက္ခာပုဒ်ကို ပြတော်မူကြလော့ဟု မိန့်တော်မူ၏။

“အကြင်ရဟန်းသည် ရာဂဘီလူးပူးဝင်အပ်သည် ဖြစ်၍ ဖောက်ပြန်သော စိတ်ဖြင့် မိန်းမကို ရုန့်ရင်းကြမ်းတမ်းသော စကားတို့ဖြင့် လုလင်ပျိုသည် မိန်းမပျိုကို မေထုန်နှင့် စပ်သောစကားတို့ဖြင့် ပြက်ရယ်ပြောဆိုသကဲ့သို့ ပြက်ရယ်ပြောဆိုငြားအံ့၊ ထိုရဟန်းအား သံဃာဒိသိသ်အာပတ် သင့်၏” ဤသို့ ပြကြကုန်လော့ဟု မိန့်တော်မူ၏။

## ဖြတ်ထုံးများ
## ကိုးကား
ဆွီဒင် အမျိုးသား ဘောလုံးအသင်း

**ဆွီဒင် အမျိုးသား ဘောလုံးအသင်း**()သည် ဆွီဒင်နိုင်ငံကိုယ်စားပြု ဘောလုံးအသင်းဖြစ်ပြီး ဆွီဒင်နိုင်ငံ ဘောလုံးအဖွဲ့ချုပ်(Swedish Football Association)မှ ကွပ်ကဲအုပ်ချုပ်ပါသည်။ 

## ကိုးကား
ဆွမ်းဆန်ထဲ ကြွက်ချေးရော

**ဆွမ်းဆန်ထဲ ကြွက်ချေးရော** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
အမွန်အမြတ် လှူဒါန်းရန်ထားသည့် ဆွမ်းဆန်ထဲ၌ ကြွက်ချေးပါဝင်နေသကဲ့သို့ အတည်အတံ့စကားပြောရာ၌ မဆီမဆိုင်အကြောင်းအရာ ဝင်ပြောသည်။
အခြားဆိုလိုရင်းတစ်ခုမှာ အမွန်အမြတ် လှူဒါန်းရန်ထားသည့် ဆွမ်းဆန်ထဲ၌ ကြွက်ချေးပါဝင်နေသကဲ့သို့ အကောင်းများထဲတွင် အညံ့အဖျင်းများ ရောနေသည်။ 

## မူလရင်းမြစ်
*"**ဆွမ်းဆန်ထဲ ကြွက်ချေး**လာမ**ရော**စမ်းနဲ့၊ တိတ်တိတ်နေစမ်း။" [၁၂၉၇] မဟာဆန်။ ၄၁။
*"ယဉ်ကျေးမှုအကများ၊ သက်ကြီးရွယ်အိုများအား ရေလှူခြင်းများ၊ ခေတ်ပြင်သံချပ်များ၊ အလှပြများ အားရစရာ ကြည်နူးစရာတွေ ဖြစ်သည်။ သို့သော် **ဆွမ်းဆန်ထဲ ကြွက်ချေးရော** ဆိုဘိသို့ ရိုက်ပွဲ၊ ဆဲပွဲ၊ အမနာပပြောပွဲများ ... ကိုပါ တွေ့ရကြုံရ ကြားရပေရာ ..." [၁၃၃၂] သတင်းဂျာနယ်၊ ၅၅။

## ကျမ်းကိုး